title: तंत्रिकाविकृति विज्ञान

text: रूधिर और लसीका की असामान्य दशा में तंत्रिकातंत्र की रूधिर प्राप्ति में कमी, रुधिर की सामान्य दशा में परिवर्तन, रुधिर के सामान्य अवयवों की कमी या अनुपस्थिति, कुछ सामान्य अवयवों की अधिकता, शरीर में कुछ असामान्य पदार्थो की उपस्थिति इत्यादि कारण हैं।


title: तंत्रिकाविकृति विज्ञान

text: यदि रुधिर में ऑक्सीजन की कमी हो, जैसा मूर्छा (syncope) में होता है, तो उससे कार्यात्मक अवसाद (functional depression), शिथिलता (lassitude) और मानसिक थकान हो सकती है। बार बार गर्भाधान और शिशु को अधिक दूध पिलाने से स्त्रियों में तंत्रिबंध (neuralgia), तांत्रिक परिश्रांति (nervous exhaustion) एवं हिस्टीरिया आद लक्षण प्रकट हो सकते हैं। रुधिर में यद कार्बोनिक अम्ल (carbonic Acid) का आधिक्य रहे तो उससे निद्रालुता (drowsiness) या ऐंठन (Convulsions) हो सकती है। रुधिर में यदि नाइट्रोजन उत्पादों का बाहुल्य हो तो रक्तमूत्र विषाक्तता (uraemia) हो सकती है। इसके लक्षणों में सिर दर्द, निद्रालुता, अचेतनता, अपस्मार, ऐंठन और कभी कभी बहुतंत्रिक शोथ (polyneuritis) प्रधान हैं। शरीर में उत्पन्न विषसूक्ष्माणुओं तथा बार से प्रविष्ट विषों से भी तंत्रिका रोग होते हैं। दुष्ट रक्तक्षीणता (pernicious anaemia) में तंत्रिका रोग होते हैं। दुष्ट रक्तक्षीणता (pernicious anaemia) में तंत्रिका जीवविष (neurotoxin) के कारण मेरुरज्जु का अपकर्षण होता है। यह ह्रास पाचननाल में अपूर्ण उपापचय या दूषित अवशोषण के कारण होता है। इससे अम्लोपचय (acidosis) उत्पन्न होता है, जिसके परिणामस्वरूप तंत्रिका रोगों की उत्पत्ति होती है।


title: तंत्रिकाविकृति विज्ञान

text: सक्रामी सूक्ष्माणुओं (infective micro-organisms) द्वारा विष उत्पन्न होता है, जो रक्त को दूषित करके ज्वर की उत्पत्ति करता है। उग्र रूप में संज्ञाहीनता (delirium), जड़िमा (stupor) और समूर्च्छा (coma) भी हो सकती है। शरीर में प्रजीवाणुओं (protozoon) के प्रवेश से भी तंत्रिकारोग उत्पन्न हो सकते हैं। उपदंश, मलेरिया, तथा अफ्रीकी निद्रालुरोग विशेष प्रजीवाणुओं के कारण होते हैं।


title: तंत्रिकाविकृति विज्ञान

text: तंत्रिकारोगों के निदान में प्रमस्तिष्क-मेरू-द्रव (cerebrospinal fluid) का बड़ा महत्व है और इससे निदान में बड़ी सहायता मिलती है। सामान्य मेरूद्रव जल सा स्वच्छ होता है। इसका विशिष्ट गुरुत्व 1.006 होता है। इसमें प्रोटीन 0.3से 0.5 प्रतिशत और ग्लूकोज 0.5 प्रति शत रहता है। इसमें रुधिर का होना मस्तिष्कगत रक्तस्राव का सूचक है। अनेक तांत्रिक रागों में इसके परीक्षण से पर्याप्त सहायता मिलती है। इनमें मेरुद्रव को निकालकर उसका अपकेद्रण करते हैं। इससे ठोस पदार्थ बैठ जाते हैं। इसके उपरांत उसका अभिरंजन (staining) कर सूक्ष्मदर्शी से उसका परीक्षण करे हैं। इसकी कोशिकाआं में कोशिकातत्वों (cellular elements) की अनुपस्थिति तंत्रिकातंत्र के रागों की द्योतक है। तंत्रिकातंत्र के रोगों तथा मानसिक रोगों का सबसे प्रमुख सहायक कारण मादक वस्तुओं का अत्यधिक सेवन है। मानसिक रोगों के अतिरिक्त, मदिरा के अत्यधिक सेवन से पक्षाघात तक हो जाता है। तंत्रिकातंत्र पर कुप्रभाव डालने-वाली अन्य मादक वस्तुओं में ईथर, कोकेन, अफीम, मॉर्फिया तथा तंबाकू भी है। आलंबक रचनाओं के क्षतिग्रस्त होने से भी तंत्रिकातंत्र में पक्षाघात या क्षोभ होता है। इस प्रकार की क्षति या तो सीधे चोट लगने से, अथवा आलंबक रचनाओं में औपसर्गिक शोथ के प्रसार के कारण, होती है। इसमें तंत्रिका ऊतक में स्थायी विकृति आ जाती है। इसमें मध्यकर्ण के रोग प्रधान हैं, क्योंकि इसी से मस्तिष्क शोथ (encephalitis) एवं मस्तिष्क आवरण शोथ (meningitis) तथा मस्तिष्क का फोड़ा (brain abscess) इत्यादि रोग होते हैं।


title: तंत्रिकाविकृति विज्ञान

text: कायिक मस्तिष्क व्याधियों की उत्पत्ति में रक्तवाहिनियों का प्रमुख हाथ है। इसमें धमनी और शिराएँ विविध कारणों से अवरूद्ध एवं विदीर्ण हो जाती हैं, जिससे तत्काल रोगी संज्ञाहीन हो जाता है। यह आगे चलकर पक्षाघात और विशेषरूप से अर्धांग पक्षाघात (hemiplegia) का स्वरूप धारण कर लेती है।


title: तंत्रिकाविकृति विज्ञान

text: मस्तिष्कीय रक्तवाहिनियाँ रक्तस्रोतरोधन (embolism) तथा थ्रॉम्बोसिस (thrombosis) के उस भाग में रक्त का अभाव हो जाता है और वहाँ के ऊतक अत्यंत मृदु हो जाते हैं। केंद्रीय एवं प्रांतीय तंत्रिका तंत्र में एक या प्रने अर्बुदों के दबाव से भी स्थाई तंत्रिका विकार हो जाते हैं, जैसे दृष्टि तंत्रिका शोथ (optic neuritis), तीव्र सिरशल, वमन इत्यादि। इनमें अंत:करोटि दबाव (intracranial pressure) अत्यधिक बढ़ जाता है।


title: तंत्रिकाविकृति विज्ञान

text: कुछ अर्बुद अत्यधिक संवहनीय (vascular) हुआ करे हैं। इनी दीवार बहुत पतली होती है। इसके विदीर्ण हो जाने के फलस्वरूप ऐपोप्लेक्टिक दौरा (apoplectic fit) होता है, जो आगे चलकर आक्रांत स्थान के अनुसार विभिन्न प्रकार के पक्षाघात का रूप ले लेता है।


title: राऊत

text: राउत एक भारतीय अहीर जाती का उप-विभाजन है, जिसका पारंपरिक पेशा पशुपालन है। यादव (अहीर) जाती के लोगों को राऊत, यदु , ठेठवार आदि नामों से भी जाना जाता है ।


title: राऊत

text: राउत मुख्य रूप से छत्तीसगढ़ राज्य, और पड़ोसी राज्यों महाराष्ट्र, बंगाल और मध्य प्रदेश में पाए जाते हैं। परंपरागत रूप से, वे मुख्य रूप से दुर्ग, रायपुर, बस्तर, नागपुर और भंडारा जिलों में मौजुद थे ।


title: राऊत

text: राउत नाच यादव समुदाय का दीपावली पर किया जाने वाला पारंपरिक नृत्य है। यह समूह में किये जाने वाला नृत्य है। यह शौर्य नृत्य है। राउत नाच पुरुषों द्वारा किया जाता है जिसमें उम्र का कोई बंधन नही है। समूह में दो या तीन व्यक्ति महिला का वेशभूषा धारण किये रहते हैं जिसे 'परी' कहा जाता है।


title: महात्मा गांधी समुद्री राष्ट्रीय उद्यान

text: महात्मा गांधी समुद्री राष्ट्रीय उद्यान भारत के अंडमान द्वीप समूह में का एक राष्ट्रीय उद्यान है। यह पोर्ट ब्लेयर से २९ कि॰मी॰ की दूरी पर स्थित है। इस उद्यान का दायरा २८१.५ वर्ग कि॰मी॰ का है जिसके अंतर्गत १५ द्वीप और खुली समुद्री खाड़ियाँ आती हैं।


title: सायेशा सैगल

text: सायेशा बानू (जन्म २१ अगस्त १९९७) एक भारतीय हिन्दी और तेलुगु फ़िल्म उद्योग में फ़िल्म अभिनेत्री है। इन्होंने अपने हिन्दी फ़िल्म कैरियर की शुरुआत अजय देवगन के साथ शिवाय फ़िल्म से की।


title: सायेशा सैगल

text: सायेशा सैगल का जन्म 21 अगस्त, सन 1997 को महाराष्ट्र के मुंबई शहर में हुआ था। सायेशा सैगल अभिनेता सुमित सैगल और अभिनेत्री शाहीन बानू की बेटी है और हिन्दी फ़िल्मों के अभिनेता दिलीप कुमार इनके चाचा और सायरा बानू इनकी चाची है। 10 मार्च 2019 को, उन्होंने मुस्लिम परंपराओं के अनुसार साउथ एक्टर आर्या (गजनीकांत, कप्पन और टेडी फिल्मों में उनके सह-कलाकार) से शादी की। दंपति की एक बेटी है जिसका जन्म जुलाई 2021 में हुआ है।


title: नूरां बहनें

text: नूरां बहनें - ज्योति नूरन और सुल्ताना नूरां - जालंधर, भारत की एक सूफी गायन जोड़ी हैं। वे शाम चौरसिया घराना शास्त्रीय संगीत का प्रदर्शन करते हैं।


title: नूरां बहनें

text: बहनों को शुरुआती बचपन से ही उनके पिता, उस्ताद गुलशन मीर, बीबी नूरां के पोते और 1970 के दशक के सूफी गायक स्वर्ण नूरन के बेटे से प्रशिक्षित किया गया था। मीर के अनुसार, परिवार के पास कठिन समय था और मीर ने उन्हें समर्थन देने के लिए संगीत की शिक्षा दी।


title: नूरां बहनें

text: जब सुल्ताना नूरान सात साल की थी और ज्योति नूरां पाँच साल की थी, तब मीर ने अपनी प्रतिभा का पता लगाया जब वे घर पर खेल रहे थे और एक बुल्ले शाह कलम गा रहे थे, जो उन्होंने दादी की कुली विचो नी यार ला ला लैब से सुना था, मीर ने पूछा कि क्या वे इसे गा सकते हैं उपकरणों। उन्होंने तबला और हारमोनियम के साथ पेशेवर रूप से एक ताल और गीत नहीं गाया। कनाडाई संगीत प्रचारक इकबाल महल ने 2010 में बहनों की खोज की और उनकी सफलता में एक बड़ी भूमिका निभाई। 2013 में उन्होंने पहली बार नकोदर में बाबा मुराद शाह दरगाह पर प्रदर्शन किया और वे लोगों के बीच उस रात से बहुत लोकप्रिय हो गए। उनका गाना "अल्लाह हू" एक यूट्यूब हिट था। उसके बाद "मै यार दा दीवाना" और "पटाखा गुड्डी" जैसे गीतों ने दोनों की लोकप्रियता को बढ़ावा देने में महत्वपूर्ण भूमिका निभाई। बॉलीवुड फिल्मों में उनके कई गाने हैं। वे अपने लाइव प्रदर्शन के लिए प्रसिद्ध हैं क्योंकि वे स्टेज पर अच्छा प्रदर्शन करते हैं, ऊर्जावान रूप से, हर शो में एक से अधिक प्रतिशत देते हैं।


title: नूरां बहनें

text: उन्होंने हरपाल तिवाना सेंटर ऑफ़ परफॉर्मिंग आर्ट्स (HTCPA) में स्वर्गीय ग़ज़ल उस्ताद जगजीत सिंह की 72 वीं जन्मदिन पार्टी में, और अपनी प्रतिभा से पटियाला, पंजाब, भारत को मंत्रमुग्ध कर दिया। उन्होंने भारत में एमटीवी टैलेंट हंट सीरीज़ के साथ एमटीवी साउंड ट्रिप्पिन में अपने गीत "तुंग तुंग" के साथ, और बाद में एमटीवी अनप्लग्ड और कोक स्टूडियो के साथ प्रसिद्धि के लिए शूटिंग की।


title: नूरां बहनें

text: उन्हें बॉलीवुड में पहला ब्रेक संगीत निर्देशक 2014 में फिल्म पथक गुड्डी के संगीत निर्देशक ए आर रहमान के साथ मिला। उन्होंने सुल्तान, मिर्ज़्या, दंगल, जब हैरी सेजल और भरत से मुलाकात की।


title: मूत्राशय और प्रॉस्टेट ग्रंथि के रोग

text: (क) मूत्राशय की एक्सट्रॉफी (extrophy) -इस रोग में मूत्राशय तथा उग्र उदरीय भित्ति के कुछ भाग ठीक से नहीं बनते, जिससे मूत्राशय की पृष्ठभूमि दिखाई देती है और उसमें से मूत्र निकलता रहता है। यह संपूर्ण तथा अपूर्ण दो प्रकार का होता है। संपूर्ण प्रकार में जघन अस्थियाँ संधि में न होकर एक दूसरे से दूर होती हैं, तथा एपिस्पेडियस (epispadius) भी होता है। इसकी चिकित्सा के प्रथम चरण में मूत्रवाहिनी को आंत्र से जोड़ना, दूसरे चरण में मूत्राशय की श्लेष्मकला को निकालना, तथा तीसरे चरण में उग्र उदरीय भित्ति की हानि तथा एपिस्पेडियस आदि को ठीक करना होता है।


title: मूत्राशय और प्रॉस्टेट ग्रंथि के रोग

text: ये अपरापोषिका (allantois) के पूरी तरह न बंद होने के कारण होते हैं। शल्य द्वारा इनकी चिकित्सा की जाती है।


title: मूत्राशय और प्रॉस्टेट ग्रंथि के रोग

text: ये खुले तथा बंद उपघातों से हो सकते हैं। मूत्राशय का फटन पर्युदर्या के बाहर (extrapertoneal, 80%) अथवा पर्युदर्या के अंदर (intrapertoneal, 20%) हो सकता है।


title: मूत्राशय और प्रॉस्टेट ग्रंथि के रोग

text: पर्युदर्या के बाहर मूत्राशय की फटन के साथ प्राय: श्रोणि का विभंग भी होता है। स्तब्धता, विभंग इत्यादि की प्रारंभिक चिकित्सा के पश्चात, बिना देर किए हुए, दोनों ही प्रकार के मूत्राशय फटनों में लैपैरोटोमी (lapartomy) करके मूत्र चूषण करना, मूत्राशय फटन को सीना, तथा अधिजघन (suprapubic) का सिस्टोस्टोमी (cystostomy) करना होता है। पर्युदर्या के बाहर की फटन में केवल अधिजघन का सिस्टोस्टोमी (cystostomy) करके पूर्व मूत्राशयी (prevesical) स्थान का अप्रवाह (drain) श्करना होता है, इसमें मूत्राशय फटन को सीने की कोई आवश्यकता नहीं होती हैं।


title: मूत्राशय और प्रॉस्टेट ग्रंथि के रोग

text: (क) मूत्राशय बृहदांत (Vesico colic) तथा मलाशय मूत्राशय (Recto vesical) नासब्रण- यह जन्मजात, अस्त्र अथवा शस्त्र के उपघात से, आंत्र विपुटी के प्रदाह, प्रादेशिक आंत्र प्रदाह आदि रोगों से, अथवा मूत्राशय या आंत्र के अर्बुदों से हो सकता है। जिस कारण भी नाल्व्राण हो उसकी चिकित्सा करनी चाहिए।


title: मूत्राशय और प्रॉस्टेट ग्रंथि के रोग

text: मूत्राशय योनिन नाल्व्राण-यह प्रसूति अथवा योनि के उपघातों, श्रोणि के शल्यकर्म अथवा गर्भाशय के अर्बुदों के कारण हो सकता है। इसमें रोगिणी की योनि से सदा मूत्र निकलता रहता है और इसे शल्य द्वारा बंद करना चाहिए।


title: मूत्राशय और प्रॉस्टेट ग्रंथि के रोग

text: (ग) अधिजघन नाल्व्राण- यह शल्य अथवा उपघात के पश्चात् हो सकता है। यदि किसी प्रकार का मूत्र अवरोध हो, तो उसे नाल्व्राण बंद करने से पहले हटाना चाहिए।


title: मूत्राशय और प्रॉस्टेट ग्रंथि के रोग

text: तीव्र तथा दीर्घकालिक दोनों ही प्रकार के मूत्राशय प्रदाह दोनों लिंगों में प्रत्येक आयु में रहते हैं, पर स्त्रियों में यह अधिक होते हैं। किसी प्रकार का मूत्र अवरोध, जैसे बढ़ी हुई प्रॉस्टेट ग्रंथि, मूत्रमार्ग का संकोच आदि, गर्भ के उपघात तथा रोग, मूत्राशय में अश्मरी अथवा अर्बुद आदि का होना, तथा किसी अन्य रोग से सामान्य प्रतिरोध का कम हो जाना, इसके पुर:प्रवर्तक कारण होते हैं। अधिकांश व्यक्तियों में ई० कोलाई (E. Coli) ही संक्रमण करनेवाला जीवाणु होता है। बारंबारता, पीड़ा, रक्तमेह, पूयमेह आदि इसके लक्षण होते हैं। मूत्र परीक्षा, विशेष करके मूत्र संवर्धन, से इसका निदान हो जाता है। जीवाणुओं की संवेदनशीलता के अनुसार उपयुक्त, प्रतिजैविकी तरल तथा मूत्र अवरोध के कारण आदि के हटाने से इसकी चिकित्सा होती है।


title: मूत्राशय और प्रॉस्टेट ग्रंथि के रोग

text: तीव्र अजीवाणु, दीर्घकाल त्रिकोणात्मक, अंतरालिय बिलहार्जिया (Bilharzial) आदि विशेष प्रकार के मूत्राशय प्रदाह होते हैं।


title: मूत्राशय और प्रॉस्टेट ग्रंथि के रोग

text: प्राथमिक मूत्राशय अश्मरी विसंक्रमित मूत्र में बनती है और प्राय: वृक्क से मूत्रवाहिनी के द्वारा मूत्राशय में आती है। द्वितीयक मूत्राशय की अश्मरियाँ आक्सैलेट, यूरिकाम्ल तथा यूरेट सिस्टीन तथा फॉस्फेटी प्रकार की होती हैं। बारंबरता, पीड़ा, शिश्न के अग्रभाग में खुजली, रक्तमेह, थोड़ी देर के लिये मूत्र का रुक जाना आदि, इसके लक्षण हैं। विकिरण द्वारा इसका निदान होता है। लिथोलैपेक्सी (Litholapaxy) अथवा सिस्टोलिथोटोमी (Cystolithotomy) द्वारा इसे निकाल लेना चाहिए।


title: मूत्राशय और प्रॉस्टेट ग्रंथि के रोग

text: मूत्राशय की ग्रीवा पर मध्यम दंड अवरोध- यह दो प्रकार का होता है: जन्मजात पेशीय दंड अवरोध, अथवा उपार्जित तंतुमय दंड अवरोध। इसके लक्षण तथा चिहृ प्रॉस्टेट ग्रंथीय अवरोध के समान होते हैं। दंड को मूत्रमार्ग अथवा सिस्टोस्टोमी (cystostomy) द्वारा निकाल लेना चाहिए।


title: मूत्राशय और प्रॉस्टेट ग्रंथि के रोग

text: मूत्राशय का तंत्रिका नियंत्रण मेरुरज्जु से होने के कारण मेरुरज्जु के उपघात के पश्चात् कुछ समय तक मूत्राशय सर्वथा काम नहीं करता। उसके पश्चात् या तो यह स्वचालित (automatic) हो जाता है, अथवा आत्मग (autonomous) इस अवस्था में मूत्राशय को स्वचालित बनाने का सारा प्रयत्न करना चाहिए।


title: मूत्राशय और प्रॉस्टेट ग्रंथि के रोग

text: मूत्राशय के सुदम्य अर्बुदों में पैपिलोमा उपकला ऊतक से तथा फाइब्रोमा (fibroma), लाइपोम (lipoma), एंजियोमा (angioma) और एंडोमेट्रिओमा (endometrioma) मध्यकला ऊतक से होते हैं। दुर्दम्य अर्बुद कई प्रकार के होते हैं। श्रोणि वृहदांत्र के एडिनोकारसिनोमा (edenocarcinoma) सेकंडेरीज (secndaries) भी मूत्राशय में हो सकते हैं। मूत्राशय कर्कट के कारणों में मूत्र अवरोधन, संक्रमण, विपुटी अश्मरी तथा ऐनिलीन, बेंजीडीन आदि रासायनिक रंजकों का आहार में प्रयोग भी होता है। पीड़ा रहित, अधिक मात्रा में, बारंबार, समय समय पर रक्तमेह तथा रक्तक्षीणता, मूत्रकृच्छ और अकृष्य मूत्राशय प्रदाह इसके मुख्य लक्षण हैं। इसके निदान के लिये क्रमश: मूत्रसंवर्धन, अंत:शिरा पाइलोग्रैफी (pyelography), मूत्राशय दर्शन (cystoscopy), मूत्राशय दर्शक जीवोतिपरीक्षा (cystoscopy biopsy) तथा उभयहस्त (bimanual) परीक्षा करनी चाहिए। थोड़े दिनों के अधिकांश पैपिलोमों (papillomas) को सिस्टोडाइथर्मी (cystodiathermy) द्वारा जला दिया जाता है। गुबंद (vault, dome, funds) श्के कार्सिनोमा (carcinoma) को जो मूत्रवाहिनी रंध्रों (orifices) से दूर हों (partial) सिस्टैक्टोमी (cystectomy) द्वारा निकाला जाता है। बढ़े हुए रोगवाले रोगियों (advanced cases) श्तथा मूत्राशय के आधार के कर्कटों के लिये मूत्र विशाखन (urinary diversion) के साथ पूर्ण सिस्टेक्टोमी (cystectomy) है, अथवा रैडिकल सिस्टेक्टोमी (radical cystectomy) करना पड़ता है। रोग बहुत बढ़ जाने पर केवल मूत्र विशाखन या पैलिएटिव (Palliative) शल्य से संतोष करना पड़ता है। कुछ लोग मूत्राशय के कर्कट की चिकित्सा सुपरस्टेज एक्सरे थेरैपी (superstage X-ray therapy), रेडियोऐक्टिव गोल्ड ग्रेन (radio active gold grain), रैडनसीड (radon seeds) तथा टैंटलम तार (tantalum wire) आदि से भी करने का प्रयत्न करते हैं।


title: मूत्राशय और प्रॉस्टेट ग्रंथि के रोग

text: यह राग पुरुषों में प्राय: ५० वर्ष की अवस्था के पश्चात् होता है। इसका कारण हॉरमोनों का असंतुलन अथवा सुदम्य अर्बुद होता है। मध्यम तथा पार्श्व खंड ही अधिकांश बढ़ते हैं तथा मूत्रमार्ग, मूत्राशय, मूत्रवाहिनी तथा वृक्क में पश्च संपीडन प्रभाव उत्पन्न करते हैं। इसके लक्षण मूत्र त्यागने की बारंबरता, विशेष कर रात में, मूत्र कृच्छ तथा रक्तमेह होते हैं। कुछ रोगी मूत्र के तीव्र अवरोधन (acute retention) तथा कुछ वृक्क की अपर्याप्तता के कारण भी देखे जाते हैं। मूत्र करने में प्रक्षेपी शक्ति की कमी हो जाती है। मलाशय परीक्षा से बढ़ी हुई प्रॉस्टेट ग्रंथि का स्पर्श हो जाता है। प्रत्येक रोगी में रक्त यूरिया तथा हीमोग्लोविन (haemoglobin) की जाँच और पाइलोग्रैफी (pyelography) तथा मूत्राशय दर्शन (cystoscopy) होना चाहिए। यदि मलाशय परीक्षा से प्रॉस्टेट ग्रंथि बहुत बढ़ा हुआ लगे, मूत्र त्यागने की बारंबारता इतनी बढ़ गई हो कि रात्रि बिताना कठिन हो गया हो, अथवा १०० मिलि० से अधिक अवशेष मूत्र अवरोधन के कारण भी शल्य कर्म करना पड़ता है। संक्रमण, सामान्य स्वास्थ्य का ठीक न होना, हृदय के राग आदि से शल्यकर्म दो चरण में, प्रथम चरण में सिस्टोस्टोमी (cystostomy) तथा दूसरे में प्रोस्टेटेक्टोमी (prostatectomy) कर देना चाहिए


title: मूत्राशय और प्रॉस्टेट ग्रंथि के रोग

text: ६५ वर्ष से अधिक आयु के पुरुषों में यह सामान्य दुर्दम्य रोग होता है। पांच में से एक प्रॉस्टेट ग्रंथीय अवरोधन कर्कट के कारण होता है। पांच में ५ सुदम्य बढ़ी हुई प्रॉस्टेट ग्रंथि में शल्य से निकाले जाने के पश्चात् सूक्ष्मदर्शीय जाँच करने पर कर्कट मिलता है। प्रॉस्टेट ग्रंथीय अवरोधन के लक्षणों के साथ साथ कभी कभी मूत्रधार अथवा अधिजघन क्षेत्र में दर्द भी होता है। मलाशय परीक्षा में गुटिकाएँ, मलाशय श्लेष्मकला की स्थिरता आदि चिहृ मिलते हैं। शुक्राशय आदि में, रक्त के द्वारा अस्थियों, (विशेष करके कटिशिरा कशेरुक, श्रोणि, पसलियों आदि) में, लसीका तंत्रियों द्वारा आंतरिक तथा बाह्य श्रोणिक लसीका ग्रंथि समूहों मेें स्थानीय प्रसार होता है। विकिरण चित्रों के द्वारा हड्डियों का स्थानांतरण देखा जाता है। सेरम ऐसिड फॉस्फेटेस, (serum acid phosphatase) एक्ट फोलिएटिव साइटॉलोजी (exfoliative cytology) तथास जीवोतिपरीक्षा से भी निदान में सहायता मिलती है। बहुत ही आरंभ के कुछ रोगियों को छोड़ अधिकांश रोगियों में प्रोस्टैटेक्टोमी संभव नहीं होता, परंतु ऐंटि-ऐंड्रोजेनिक चिकित्सा (anti-androgenic treatment) से बहुत रोगी ठीक हो जाते हैं। आजकल बाइलैटरल सब कैप्सुलर ऑर्किडेक्टोमीव (Subcapsular orchidectomy) करते हैं तथा साथ ही स्टिल्बोएस्टेरॉल अथवा डाइएनोएस्ट्राल (dienoestrol) मुँह से खाने को देते हैं। हारमोनों की बहुमात्रा [लगभग १०० मिग्रा० (stilboesterol) प्रति दिन ] श्में देते हैं और इसका असर सेरम ऐसिड फ्रास्फेटज (serum acid phosphatase) की बार बार जांच करके देखते हैं, जिसके अनुसार दवा की मात्रा में कमी बेशी करते हैं। बढ़े हुए रोग में, अथवा पुन: रोग (relateral) श्होने पर, कार्टिसोन, बाइलैटरल ऐड्रेनैलेक्टोमी (bilateral adrenalectomy), हाइपोफिसेक्टोमी (hypophysectomy), अथवा केमोथेरैपी (chemotheraphy) से कुछ लाभ हो सकता है।


title: मूत्राशय और प्रॉस्टेट ग्रंथि के रोग

text: यह तरुण अथवा दीर्घकालिक हो सकता है और प्राय: पृष्ठ मूत्रमार्ग प्रदाह (posterir urethritis) तथा शुक्राशय प्रदाह (seminal vesiculitis) के साथ होता है। इन्हीं तीनों में से किसी भी रोग के लक्षण प्रधान हो सकते हैं। चिकित्सा के लिये उष्ण सिट्ज स्नान तथा उपयुक्त प्रतिजैविकी देना चाहिए। पुरस्थ ग्रंथीय पूय बनाने पर उसका उत्सारण (drainage) करना चाहिए।


title: मूत्राशय और प्रॉस्टेट ग्रंथि के रोग

text: इसे मध्यम दंड अवरोधन तथा मेरियान (Marion's) रोग भी कहते हैं। यह दोनों लिंगों में और प्रत्येक आयु में हो सकता है। पुरस्थ ग्रंथीय अवरोधन के समान ही इसके लक्षण तथा चिहृ होते हैं। मूत्रमार्ग (transurethral) अथवा अधिजघन मार्ग से अवरोधन दंड को निकाल देना चाहिए।


title: मूत्राशय और प्रॉस्टेट ग्रंथि के रोग

text: ये प्रॉस्टेट ग्रंथि में ही बन सकती हैं, अथवा वृक्क मूत्रवाहिनी या मूत्राशय की अश्मरियाँ प्रॉस्टेट ग्रंथीय मूत्रमार्ग में आकर रुक सकती है। मूत्रमार्ग या प्रत्यग्जघन (retropubic) मार्ग से अश्मरियों को निकाल देना चाहिए।


title: मलावी

text: मलावी गणराज्य दक्षिणपूर्व अफ्रीका में स्थित एक लैंडलॉक देश है। इसे पूर्व में 'न्यासालैंड' (Nyasaland) कहा जाता था। यह अफ्रीका की तृतीय सबसे बड़ी झील मलावी (निऐसा) के दक्षिणी तथा पश्चिमी किनारे के साथ साथ जैंबीजी नदी तक फैला हुआ है। इसकी संपूर्ण लंबाई २,५०० मील तथा चौड़ाई ५० से १३० मील है। संपूर्ण राष्ट्र तीन प्रांतों में विभक्त है। इसके उत्तरपश्चिम में तंजानिया और पूर्व, पश्चिम और दक्षिण में मोजाम्बिक स्थित है। मलावी झील इस देश की सीमा तंजानिया और मोजाम्बिक से निर्धारित करती है। देश का कुल क्षेत्रफल 118,000 वर्ग किमी है, जहां 13,900,000 से ज्यादा लोग निवास करते हैं। इसकी राजधानी लिलोंग्वा और सबसे बड़ा शहर ब्लांतायर है। मलावी नाम क्षेत्र में रहने वाले न्यांजा लोगों के पुराने नाम 'मारावी' से पड़ा है। अंग्रेज़ी प्रमुख भाषा है परंतु निएंजा भाषा उन्नति कर रही है।


title: मलावी

text: मलावी दुनिया के सबसे निर्धन और सबसे सघन बसे देशों में शुमार किया जाता है। अर्थव्यवस्था ग्रामीण इलाकों में रहने वाली जनता के सहारे कृषि पर पूरी तरह से निर्भर है। मलावी सरकार विकास के लिए बहुत हद तक बाहरी मदद पर निर्भर है, हालांकि वर्ष 2000 के बाद से इस पर कमी आई है। मलावी सरकार के सामने अर्थव्यवस्था के विकास, शिक्षा में बढ़ोतरी, स्वास्थ्य, पर्यावरण सुरक्षा और आर्थिक रूप से सक्षम बनने जैसी कई समस्याएं खड़ी हैं। वर्ष 2005 के बाद से इन बिन्दुओं की ओर ध्यान देने के लिए कई कार्यक्रम चलाए जा रहे हैं, जिसके परिणाम भी नजर आने लगे हैं।


title: मलावी

text: मलावी की जलवायु उष्णकटिबंधीय है। चीनी तथा गेहूँ को छोड़कर अन्य सभी खाद्यानों का उत्पादन यहाँ होता है। तंबाकू यहाँ की प्रधान कृषि उपज है। इसके साथ ही चाय, कपास आदि भी न्यूनाधिक मात्रा में पैदा की जाती है। सन् १९६४ में स्वतंत्रताप्राप्ति के बाद से कृषि की उन्नति पर काफी जोर दिया जा रहा है, परंतु संपूर्ण राष्ट्र के पहाड़ी एवं पठारी होने के कारण कृषियोग्य भूमि की कमी है। यहाँ के पर्वतों की ऊँचाई १,५०० फुट एवं १०,००० फुट के मध्य है। यहाँ से निर्यात की जानेवाली सामग्री में तंबाकू एवं कपास का स्थान प्रथम है।


title: मलावी

text: संपूर्ण राष्ट्र एक रेलमार्ग द्वारा विभक्त है। इस रेलमार्ग के अलावा यहाँ पर्याप्त पक्की सड़कें भी हैं। हवाई मार्ग की भी सेवाएँ अफ्रीका के विभिन्न भागों में सुलभ हैं। मलावी राज्य के प्रमुखों की सूची


title: आवास

text: आवास (Housing) मनुष्य की मूलभूत आवश्यकताओं में से एक है। हर समाज को अपने सदस्यों को रहने के लिये स्थान व सुविधाएँ दिलवाने के लिये व्यवस्था करनी पड़ती है। कई राष्ट्रों, राज्यों, ज़िलों, नगरों और अन्य मानवीय बस्तियों की प्रशासनिक संस्थाओं में आवास- सम्बन्धी प्राधिकरण होते हैं।


title: भारतीय वाणिज्य एंव उद्योग मंडल (एसोचेम)

text: भारतीय वाणिज्य एंव उद्योग मंडल (अंग्रेजी:The Associated Chambers of Commerce and Industry / ASSOCHAM) या एसोचैम भारत के वाणिज्य संघों की प्रतिनिधि संस्था है। इसकी स्थापना 1927 में हुई थी। इस समय भारत की एक लाख से अधिक कंपनियाँ इसकी सदस्य हैं। एसोचैम भारत की वाणिज्य एवं व्यापार के हितों की रक्षा के लिये काम करता है। वर्तमान में इसके अध्यक्ष विनीत अग्रवाल है तथा इसके वर्तमान सेक्रेटरी जनरल सौरभ सान्याल ne stifa de diya । एसोचैम हमें भारत के बुनियादी ढाँचे की जानकारी उपलब्ध कराता है।


title: ताज महल - भोपाल

text: ताजमहल एक महल है जिसे भोपाल की  सुल्तान शाहजहांँ बेगम ने बनवाया था यह ताज़-उल मसाजिद के पीछे स्थित है।


title: ताज महल - भोपाल

text: भोपाल स्थित ताजमहल का निर्माण बेगम के निवास स्थल के रूप में किया गया था इसकी लागत 3,00,000 रुपए थी और यह 13 वर्ष में बनकर तैयार हुआ था सन 1871 से लेकर 1884 तक यह उस समय के सबसे बड़े महलों में से एक था। इस महल का शुरूआती नाम राजमहल था लेकिन भोपाल के बर्तानिया अध्यक्ष , इसके वास्तुकला से अत्यंत प्रभावित हुए तथा उन्होंने इसका नाम ताजमहल रखने के लिए सुझाया। "ताजमहल" जोकि आगरा में स्थित है यह शाहजहां ने अपनी बेगम के याद में बनाया था। भोपाल की बेगम ने उनके इस प्रस्ताव को स्वीकार किया तथा इसका नया नाम ताजमहल रखा गया। कहा जाता है कि बेगम ने इस माहल के बन जाने पर 3 साल तक जश्ने ताजमहल नाम का उत्सव मनाया।


title: रामगढ़ शेखावाटी

text: रामगढ़ (Ramgarh) या रामगढ़ शेखावाटी (Ramgarh Shekhawati) भारत के राजस्थान राज्य के सीकर ज़िले में स्थित एक नगर है। इसे इसी ज़िले की दांता रामगढ़ तहसील में इसी नाम के रामगढ़, दांता रामगढ़ नगर से पृथक करने के लिए "रामगढ़ शेखावाटी" बुलाया जाता है।


title: रामगढ़ शेखावाटी

text: भारत की 2011 जनगणना के अनुसार रामगढ़ शेखावाटी की कुल जनसंख्या 33,024 थी, जिसमें से 17,050 पुरूष और 15,974 स्त्रियाँ थीं। यहाँ का साक्षरता दर 71.89% था, जो राज्य के औसत 66.11% से अधिक था। पुरुष साक्षरता 83.82% और स्त्री साक्षरता 59.32% थी। रामगढ़ में कुल जनसंख्या का 14.04% लोग 6 वर्ष से कम आयु के बच्चे हैं।


title: वसई की संधि

text: मराठा प्रदेश के राजाओं के आपस में जो संघर्ष चल रहे थे उनमें पूना के निकट हदप्सर स्थान पर बाजीराव द्वितीय को यशवंतराव होल्कर ने पराजित किया। पेशवा बाजीराव भाग कर बसई पहुँचे और ब्रिटिश सत्ता से शरण माँगी। पेशवा का शरण देना ब्रिटिश सत्ता ने सहर्ष स्वीकार किया परंतु इसके लिए बाजीराव को अपमानजनक शर्तों पर संधि करनी पड़ी।


title: वसई की संधि

text: यह संधि 31 दिसम्बर 1802 को हुई। इसके अनुसार पेशवा को अपने यहाँ ब्रिटिश सेना की एक टुकड़ी रखने और खर्चे के लिए 26 लाख रुपए की वार्षिक आय का अपना इलाका ईस्ट इंडिया कंपनी को सौंप देने पर सहमत होना पड़ा। संधि की एक शर्त यह भी थी कि अन्य राज्य से अपने संबंधों और व्यवहार के मामलों में पेशवा ईस्ट इंडिया कंपनी के आदेशानुसार काम करेंगे। इस प्रकार मराठा स्वतंत्रता इस संधि के परिणामस्वरूप ब्रिटिश सत्ता के हाथों बिक गई।


title: विवेक मुशरान

text: विवेक मुशरान भारतीय हिन्दी फ़िल्म अभिनेता हैं। इन्होंने अपने अभिनय के सफर की शुरुआत 1991 में की थी। इनकी पहली हिन्दी फ़िल्म सौदागर थी, जो लोगों द्वारा काफी पसंद की गई थी। इसके बाद यह कई सारे फ़िल्मों में नजर आने लगे, जिसमें राम जाने, सातवाँ आसमान आदि फ़िल्में हैं। इनमें सचिन द्वारा निर्देशित फ़िल्में भी हैं, जैसे ऐसी भी क्या जल्दी है, "फ़र्स्ट लव लेटर" और अंजाने आदि।


title: विवेक मुशरान

text: इन्होंने कई फ़िल्मों में कार्य किया है, पर साथ ही साथ कई टीवी चैनलों में भी दिखाई देते रहते हैं। इनमें स्टार प्लस पर प्रसारित होने वाला धारावाहिक सोनपरी, ज़ी टीवी में "किट्टी पार्टी", सोनी में "भास्कर भारती" और दूरदर्शन में "दिल-ए-नादान" आदि है।


title: ओबेरॉय होटल एंड रिसॉर्ट्स

text: ओबेरॉय ग्रूप एक होटल कंपनी है जिस्का प्रधान कार्यालय दिल्ली में स्थापित है। ओबेराय की स्थापना १९३४ में किया गया और पांच देशों में३० होटल और तीन जहाज़ चला रही है। यह दुनिया में सबसे सजाया होटल चेनों में से एक माना जाता है और यात्रा + आराम, कोंडे नास्ट ट्रैवलर, फोर्ब्स और गैलीलियो से विभिन्न पुरस्कार प्राप्त किया है।


title: ओबेरॉय होटल एंड रिसॉर्ट्स

text: ओबेराय वन्य्विलास, रणथंभौर को २०१२ में कोंडे नास्ट ट्रैवलर, संयुक्त राज्य अमेरिका के पाठकों द्वारा एशिया में शीर्ष १५ रिसॉर्ट्स में स्थान दिया गया है। इस के अलावा, ओबेराय अमर्विलास, आगरा को दुनिया में ५ वां सबसे अच्छे होटल का स्थान दिया गया है। ओबेराय राजविलास, जयपुर को दुनिया में १३ वीं सबसे अच्छे होटल का स्थान दिया गया और ओबेराय उदयविलास, उदयपुर को दुनिया में ४ वां सबसे अच्छे होटल का स्थान दिया गया। इसी सर्वेक्षण में एशिया में शीर्ष ४ होटलों में वे शुमार है। ओबरॉय होटल्स एंड रिसॉर्ट्स को २००७ में संयुक्त राज्य अमेरिका के बाहर सर्वश्रेष्ठ होटल चेन के रूप में और २००८ में ब्रिटेन के बाहर सर्वश्रेष्ठ होटल चेन के रूप में सम्मानित किया गया। ट्राइडेंट होटलस को 'बेस्ट फर्स्ट क्लास होटल ब्रांड' का स्थान गैलीलियो एक्सप्रेस ट्रेवल वर्ल्ड अवार्ड्स में २००४ के बाद से लगातार चार साल तक दिया गया। मुंबई के ओबेराय होटल को सीएनबीसी आवाज ट्रैवल अवार्ड्स द्वारा २००८ में 'भारत में बेस्ट बिजनेस होटल' का स्थान दिया गया।


title: ओबेरॉय होटल एंड रिसॉर्ट्स

text: राय बहादुर मोहन सिंह ओबेराय समूह के संस्थापक अध्यक्ष ने साल १९३४ को एक अंग्रेज से दो प्रापर्टी– थी क्लार्कस दिल्ली और थी क्लार्कस शिमला को खरीदा। बाद में आये वर्षों में अपने दो बेटों, तिलक राज सिंह ओबरॉय और पृथ्वी राज सिंह ओबरॉय के सहायता के साथ भारत में और विदेशों में ओबेराय समूह का विस्तार जारी रखा। थी ओबेराय गुरगावं के अलावा, ओबेराय ब्रांड के अधीकार में १८ लक्श्वरी होटेल्स और३ लक्श्वरी जहाज भारत, मॉरीशस, ईगिप्त, इन्डोनेशिया और सौदी अरेबिया में है।


title: ओबेरॉय होटल एंड रिसॉर्ट्स

text: ओबेराय परिवार के अध्यक्ष और इसके कुलपति, श्री पीआरएस ओबेराय को ईआईएच लिमिटेड में३२.११% हिस्सेदारी के साथ में बहुमत शेयरधारक भी है। ३० अगस्त २०१० को ईआईएच लिमिटेड का स्टेकसेल १,०२१ करोड रुपए को हुआ और इस्का उद्यम मूल्य ७,२०० करोड़ रुपए हुआ। हाल ही में रिलायंस की हिस्सेदारी आईटीसी के हिस्से से आगे बडा और रिलायंस इंडस्ट्रीज के लिए कुल २०% पर खड़ा था।


title: राव शेखा

text: महाराव शेखा जी का जन्म अमरसर 1433 में हुआ था । शेखा जी भगवान श्रीरामचन्द्र जी के वंशज थे । उनका जन्म कुँवर मोकल जी के घर हुआ था । जो आमेर छोड़ कर अमरसर में आके बसे थे । शेखा जी ने 16 वर्ष की आयु में राज गदी पर बैठे गए थे । और वह न्याय प्रिय सर्वधर्म का सम्मान करने वाले थे । उन्होंने अपने जीवन मे अनेक युद्ध लड़े और हर युद्ध मे विजय हुए । उन्होंने एक छत्र राज किया और आज उनके नाम से शेखावाटी भूभाग जाना जाता है । महाराव शेखा जी ने अपना अंतिम युद्ध भी स्त्री सम्मान के लिए लड़ा था। और सच्चे शासक की भांति युद्ध जीतने के बाद अपने प्राण त्याग दिये । उन्ही के वंशजों को शेखावत कहा जाता है ।


title: टोरी ब्लैक

text: टोरी ब्लैक इकलौती ऐसी एडल्ड स्टार हैं जिन्हें बैक टू बैक AVN फीमेल परफ़ॉर्मर ऑफ़ द इयर अवॉर्ड्स से नवाजा जा चुका है। टोरी दो बच्चों की माौ हैं जिनकी उम्र पाँच और दूसरे की तीन साल है।


title: टोरी ब्लैक

text: टोरी ब्लैक ने अपने कैरियर की शुरुआत 18 वर्ष की उम्र में फ़्लोरिडा में की थी। ऐसा कहा जाता है कि उनके अभिभावकों ने उन पर नौकरी करने का दबाव बनाया तो उसने एक एडल्ट टैलेण्ट एजेंसी को अपनी तस्वीरें भेज दी। एजेंसी ने उसे सलेक्ट कर लिया और टोरी की पोर्न उद्योग में एण्ट्री हो गई। उनका जन्म 26 अगस्त 1988 को हुआ था और करीब 5 फुट 9 इंच लम्बी टोरी अपनी खुद की वेबसाइट चलाती हैं और अभी इण्डस्ट्री में सक्रिय हैं।


title: घटप्रभा नदी

text: घटप्रभा नदी (Ghataprabha River) भारत के महाराष्ट्र और कर्नाटक राज्यों में बहने वाली एक नदी है।घटप्रभा नदी का ऊगम सिंधूदुर्ग जिले के आंबोली में हुवा| महाराष्ट्र में ईस नदी का नाम हिरन्यकेशी नदी है जो की कर्नाटक के हेडकल ड्याम के बाद घटप्रभा नाम से जानने लगी| ह कृष्णा नदी की एक उपनदी है और कर्नाटक के चिक्कसंगम ग्राम में उसमें दाई दिशा से विलय होती है। कर्नाटक के बेलगाम ज़िले के गोकाक शहर से लगभग छह किमी दूर घटप्रभा पर गोकाक जलप्रपात स्थित है।


title: संवादी

text: भारतीय शास्त्रीय संगीत में प्रत्येक राग में दो स्वर महत्वपूर्ण माने गए हैं। सबसे महत्वपूर्ण स्वर को वादी स्वर कहते हैं और उसके बाद दूसरे सबसे महत्वपूर्ण स्वर को संवादी स्वर कहते हैं। संवादी स्वर का महत्व वादी स्वर से कम होता है लेकिन यह राग की चाल को स्पष्ट करने के लिए वादी के साथ मिलकर महत्वपूर्ण योगदान करता है। राग का द्वितीय महत्वपूर्ण स्वर होता है संवादी। इसे वादी से कम मगर अन्य स्वरों से ज़्यादा प्रयोग किया जाता है। इसे वादी स्वर का सहायक या राग का मंत्री स्वर भी कहते हैं। वादी और संवादी में ४-५ स्वरों की दूरी होती है। जैसे अगर किसी राग का वादी स्वर है रे तो संवादी शायद ध या नि हो सकता है।


title: हंसाबाई

text: हंसाबाई मारवाङ के राजा रणमल की बहन थी। हंसा बाई 15वीं शताब्दी की शुरुआत में मेवाड़ के राजपूत साम्राज्य की रानी थीं। वह महाराणा लाखा सिंह की पत्नी और उनके उत्तराधिकारी मोकल की मां थीं।


title: हंसाबाई

text: मंडोर की राठौर राजकुमारी के रूप में जन्मी, वह अपने कबीले और अपने पति, सिसोदिया के बीच शांति लाई, जो उनके पोते राणा कुंभा के शासनकाल तक चली। उसने अपने शासनकाल की शुरुआत के दौरान अपने बेटे को सलाह दी, मेवाड़ी रईसों के इरादों पर सवाल उठाया, और यह भी माना जाता है कि उसने राणा कुंभा को शिक्षित किया था।


title: हंसाबाई

text: हंसा बाई, हंसा कुमारी, मंडोर के चुंडा राठौर और रानी सुरम सांखली की बेटी थीं। राजा की बेटी के रूप में वह अपनी मां के साथ महल के हरम (रानी महल) में रहती थी। हंसा ने सीखा कि कैसे एक महिला अपनी सौतेली मां सोना मोहिल को देखकर प्रभावी ढंग से शासन कर सकती है। सोना ने हंसा के पिता को अपने बेटे रणमल के बजाय सोना के बेटे कान्हा को अपना उत्तराधिकारी नियुक्त करने के लिए प्रभावित किया। जवाब में, रणमल ने मंडोर को आत्म-निर्वासन में छोड़ दिया।


title: हंसाबाई

text: उनकी पहली शादी मेवाड़ के महाराणा लाखा सिंह के बड़े बेटे राजकुमार चुंडा सिसोदिया से हुई थी। हालांकि, जब मंडोर से प्रतिनिधिमंडल सगाई को अधिकृत करने के लिए चित्तौड़ पहुंचा था, चुंडा अदालत से दूर था। राजकुमार के लौटने तक लाखा प्रतिनिधिमंडल के साथ इंतजार कर रहे थे। चित्तौड़ के बुजुर्ग नेता ने कहा कि प्रस्ताव उनके जैसे "ग्रे दाढ़ी" के लिए नहीं था और उन्हें मजाक में ठुकरा दिया। जब राजकुमार चुंडा को बाद में इस टिप्पणी के बारे में पता चला, तो राजकुमार ने शादी से इनकार कर दिया, क्योंकि वह एक प्रस्ताव को स्वीकार नहीं कर सकता था जिसे उसके पिता ने सार्वजनिक रूप से अस्वीकार कर दिया था, हालांकि वह नाराज था। महाराणा अपने बेटे के मन को बदलने में विफल रहे, और हंस के शक्तिशाली परिवार को नाराज करने के बजाय, खुद राजकुमारी से शादी करने के लिए मजबूर होना पड़ा। बदले में, चुंडा ने हंसा बाई द्वारा पैदा हुए सबसे बड़े बेटे को विरासत का अधिकार छोड़ दिया।


title: हंसाबाई

text: हंसा बाई ने 1408 या 1407 के आसपास लाखा सिंह से शादी की और बाद में 1409 में अपने बेटे मोकल को जन्म दिया। जैसे-जैसे वह बड़ा हुआ उसने उसे पढ़ाया और उसे अपने पिता की निर्माण योजनाओं से परिचित कराया, जिसका जीवन में बाद में उन पर बहुत प्रभाव पड़ेगा। उसने उसे अपने वंश, उसके राज्य और सिसोदिया हिंदू परंपराओं, जैसे कि भगवान एकलिनजी, कई सम्मान परंपराओं जैसे सम्मान के वस्त्र (जो उसके भाई ने लाखा के पुत्रों में से एक को मारने के लिए इस्तेमाल किया था) और कई अन्य परंपराएं भी सिखाईं। जैसे जहर, शक और पूजा कैसे करें। इस तरह उसने उसे राजा बनने के लिए तैयार किया।


title: हंसाबाई

text: 1421 में हंसा के पति लाखा सिंह की युद्ध में मृत्यु हो गई, युवा मोकल को उनके उत्तराधिकारी के रूप में छोड़ दिया। नाबालिग होने के नाते, हंसा की पूर्व मंगेतर चुंडा ने स्थिति की देखभाल करना शुरू कर दिया, जैसा कि राणा लाखा से वादा किया गया था। लेकिन हंसा बाई ने मेवाड़ के रईसों पर चुंडा के प्रभाव को अस्वीकार कर दिया। उसने उसकी ईमानदारी पर सवाल उठाया और उसके इरादों पर शक किया। उसकी नाराजगी ने चुंडा को चित्तौड़ छोड़ दिया और मालवा की राजधानी मांडू में सेवानिवृत्त हो गया। रानी हंसा बाई ने अपने भाई रणमल से मोकल की ओर से बड़े होने तक मामलों की स्थिति का प्रबंधन करने में सहायता प्राप्त की। उन्होंने बाद के वर्षों में मेवाड़ के प्रतिद्वंद्वियों के खिलाफ सैन्य अभियान शुरू करते हुए इस भूमिका को सराहनीय रूप से पूरा किया। इनमें नागौर के फिरोज खान, गुजरात के अहमद शाह प्रथम और बूंदी के हदास शामिल हैं। हालाँकि, मेवाड़ के रईसों में दरबार में बढ़ते राठौर प्रभाव पर नाराजगी थी, विशेष रूप से भाई-भतीजावाद के स्तर के बारे में जिसके साथ रणमल ने उच्च पदों को सम्मानित किया। इस दौरान हंसा ने मोकल का विवाह सौभाग्य देवी से भी करवाया। हालांकि दंपति युवा थे, उन्होंने जल्दी से गर्भधारण किया और उनके पास राजकुमार कुंभ था।


title: हंसाबाई

text: महाराणा मोकल का मेवाड़ के शासक के रूप में एक संक्षिप्त कार्यकाल था, लेकिन अपनी जाति के सबसे प्रसिद्ध योद्धा के रूप में प्रसिद्धि प्राप्त की। उसने नागपुर, गुजरात को हराया और दिल्ली सल्तनत (सैय्यद वंश) के आक्रमण को खदेड़ दिया। लेकिन सबसे महत्वपूर्ण बात यह है कि उन्होंने अपने पिता महाराणा लाखा द्वारा शुरू किए गए महलों को पूरा किया और अधिक सौंदर्य संरचनाओं के निर्माण की साजिश रची। इस समय के दौरान, हंसा के पिता चुंडा 1423 में युद्ध में मारे गए थे और उनके छोटे बेटे कान्हा द्वारा बाद में योजना बनाई गई थी। हालाँकि, 1428 में, कान्हा की भी मृत्यु हो गई और उसके बाद चुंडा का एक और पुत्र आया, जिसका शासन भी छोटा था। एक अवसर देखकर, रणमल ने मेवाड़ी सेना के प्रमुख के रूप में राजधानी मंडोर पर चढ़ाई की और सिंहासन पर कब्जा कर लिया, मारवाड़ का नया राव बन गया। राव के रूप में, उनका प्रभाव बढ़ता गया और उनके पास जितनी अधिक शक्ति थी, उतने ही अधिक लोग उनसे नाराज थे, जैसे कि लाखा का दूसरा पुत्र राघदेव। अधिक शक्ति के साथ, रणमल ने भूमि पर कब्जा करना शुरू कर दिया और भूमि पर कब्जा करते हुए उन्होंने सुधार किए, जैसे कि वजन और माप की प्रणाली शुरू करना, जिससे हंसा और अन्य मेवाड़ रईस सहमत थे।


title: हंसाबाई

text: 1433 में, मोकल की उसके चाचा, चाचा और मेरा द्वारा हत्या कर दी गई, जिसने 24 साल की छोटी उम्र में महान महाराणा का अंत कर दिया। हालांकि, समर्थन की कमी के कारण चाचा और मेरा एक बार फिर पलायन कर गए। मेवाड़ के शासक के रूप में छोटा बच्चा, अब मोकल के पुत्र कुंभ के रूप में। हंसा बाई, अब रानी-दादी ने फिर से अपने भाई रणमल को राज्य का प्रभार लेने और नए राणा के बड़े होने तक रीजेंट बनने के लिए बुलाया। रणमल अपने कुछ चौबीस पुत्रों के साथ, चित्तौड़ लौट आए, नाममात्र के लिए अपने छोटे भतीजे के लिए कार्यवाहक का पद ग्रहण किया, हालांकि, सभी इरादों और उद्देश्यों के लिए, वह राज्य में सच्ची शक्ति बन गए।


title: हंसाबाई

text: नए रीजेंट की पहली कार्रवाई गुजरात और मालवा के मेवाड़ के प्रतिद्वंद्वी राज्यों के सहयोगियों पर हमला करना था, जिनमें से बाद में मोकल के हत्यारों को आश्रय दिया गया था। बूंदी, अबू, भूला और बसंतगढ़ के शासकों को कुचल दिया गया और मालवा के सुल्तान, महमूद खिलजी, 1437 में सारंगपुर की लड़ाई में हार गए। उन्होंने और हंसा ने भी साजिशकर्ताओं का शिकार करना शुरू कर दिया, जिनमें से कुछ मारे गए और अन्य को मजबूर किया गया। छिपाने में। उनमें से एक, मोकल के चाचा चाचा ने अपनी बेटी भरमाली को बंदी बना लिया और रणमल से शादी कर ली। भगोड़ों के परिवारों की 500 अन्य लड़कियों को पकड़ लिया गया और रणमल ने अपने पसंदीदा को दे दिया।


title: हंसाबाई

text: मोकल के भाइयों में से एक राघवदेव ने इस कार्रवाई पर आपत्ति जताई और महिलाओं को अपने संरक्षण में ले लिया। वह दरबार में बढ़ते राठौर प्रभाव से आशंकित होने लगा और रणमल का विरोध करने की तैयारी करने लगा। इसके विपरीत, रणमल ने मेवाड़ी राजकुमार को भी एक खतरे के रूप में देखा और एक साजिश भी शुरू की। घटनाएँ उस समय सामने आईं जब रणमल ने राघदेव को उन्हें एक पारंपरिक सम्मान के साथ पेश करने के लिए आमंत्रित किया। हालांकि, बाद वाले के लिए अज्ञात, उनके आंदोलन को प्रतिबंधित करने के लिए बागे की आस्तीन इस तरह से बोई गई थी। राघदेव को तब रणमल के आदमियों ने घात लगाकर हमला किया, जिन्होंने असहाय राजकुमार को तुरंत काट दिया। हंसा क्रोधित हो गई और उसने राघवदेव को मारने और महिलाओं की कैद का समर्थन नहीं किया और यही कारण हो सकता है कि युवा कुंभा ने रणमल को मारने के लिए प्रभावित किया क्योंकि वह नशे में था और अपने बिस्तर से बंधा हुआ था। इस दौरान रणमल का बेटा जोधा मेवाड़ से भाग गया और संभव है कि हंसा ने उसकी मदद की, न कि उसकी मातृभूमि मंडोर बिना राजा के। जैसा कि राजा कुंभ नियमित रूप से भगवान एकलिंगजी से प्रार्थना करते थे, उन्हें हंसा ने ऐसा करने के लिए सिखाया था।


title: हंसाबाई

text: हंसा की मृत्यु की सही तारीख अज्ञात है और यह संभव है कि वह अपने भाई की हत्या को देखने के लिए जीवित नहीं थी और उसके पोते का शासन शुरू होने के कुछ ही समय बाद मर गई और यही कारण है कि रईसों ने रणमल की हत्या की प्रतीक्षा की, नाराज नहीं होना चाहता था रानी दादी। उनके वंशज मेवाड़ के राजा थे और उनकी मृत्यु के बाद राठौर और सिसोदिया के बीच शांति भंग हो गई थी और दशकों तक अराजकता फिर से शुरू हो गई थी।


title: क्वांटम

text: भौतिक विज्ञान, में क्वांटम () (बहुवचन: क्वांटा; quanta) अन्योन्य क्रिया में शामिल किसी भौतिक राशी का निम्नतम मान है। इसकी उत्पति भौतिक गुणधर्म "क्वांटीकरण" है जिसे "क्वांटीकरण परिक्लपना" के नाम से जाना जाता है। इसका अर्थ यह है कि परिमाण केवल विविक्त रूप में ही हो सकता है, सतत नहीं।


title: अली अक़बर ख़ाँ

text: उस्ताद अली अक़बर ख़ाँ (बांग्ला: আলী আকবর খাঁ) मैहर घराने के भारतीय शास्त्रीय संगीतज्ञ और सरोद वादक थे। उनकी विश्वव्यापी संगीत प्रस्तुतियों ने भारतीय शास्त्रीय संगीत तथा सरोद वादन को लोकप्रिय बनाने में महत्वपूर्ण भूमिका निभाई।


title: अली अक़बर ख़ाँ

text: अली अक़बर ख़ाँ का जन्म 14 अप्रैल 1922 को वर्तमान बांग्लादेश में स्थित कोमिला ज़िले के शिबपुर गाँव में "बाबा" अलाउद्दीन खाँ और मदीना बेगम के घर हुआ। इन्होंने अपनी गायन तथा वादन की शिक्षा अपने पिता से दो वर्ष की आयु में प्रारम्भ की। इन्होंने अपने चाचा, फ़कीर अफ़्ताबुद्दीन से तबला भी सीखा। उस्ताद अल्लाउद्दीन खाँ ने इन्हें कई अन्य वाद्यों मे भी पारंगत किया, पर अन्तत: निश्चय किया कि इन्हें सरोद पर ही ध्यान देना चाहिए। कई वर्षों के कठिन प्रशिक्षण के बाद इन्होने अपनी पहली प्रस्तुति लगभग 13 वर्ष की आयु में दी। २२ वर्ष की आयु में वे जोधपुर राज्य के दरबारी संगीतकार बन गए।


title: अली अक़बर ख़ाँ

text: आपने पूरे भारत मे प्रस्तुतियां दीं, सराहे गये और भारतीय शास्त्रीय संगीत को व्यापक बनाने के लिये कई विश्व यात्रायें कीं। यहां यह बात ध्यान देने योग्य है कि आप अमेरिका में (अलीस्टेर कूक के "ऒमनीबस" में, १९५५) टेलीविजन प्रस्तुति देने वाले पहले भारतीय शास्त्रीय संगीतज्ञ थे। भारतीय शास्त्रीय संगीत के अध्यापन और प्रसार के लिये, १९५६ मे इन्होने कोलकाता में अली अकबर संगीत महाविद्यालय की स्थापना की। दो साल बाद, बर्कले, कैलिफोर्निया (अमेरिका), में इसी नाम से एक और विद्यालय की नींव रखी, १९६८ में यह विद्यालय अपने वर्तमान स्थान सान रफ़ेल, कैलिफोर्निया, कैलिफोर्निया आ गए। सान रफ़ेल स्कूल की स्थापना के साथ ही अली अकबर खां, संयुक्त राष्ट्र अमेरिका में ही बस गए थे, यद्यपि यात्राएं करते रहे। फिर भी अस्वस्थता के कारण कम हो गया था। १९८५ में, इन्होंने अली अकबर महाविद्यालय की एक और शाखा बेसिल, स्विट्ज़रलैंड में स्थापित की थी।


title: अली अक़बर ख़ाँ

text: वे अल्प समय में ही एक राग का स्वरूप प्रस्तुत करने में सिद्धहस्त थे, जिसके कारण पिछले दशक में 78 आरपीएम के छोटे रिकार्डों पर वे छाए रहे। उनकी लंबी मंच प्रस्तुतियाँ सामान्यत: शांत एवं सरल संगीत के आलाप और जोड़ से शुरु होकर द्रुत गत और झाले की तरफ जाती हैं, जो सीनिया बीनकार शैली का विशेषता थी। साथ ही वे दो वाद्य यंत्रों के बीच होने वाले "सवाल जवाब" को प्रस्तुत करने वाले संगीतज्ञों का बेहतरीन उदाहरण हैं।


title: अली अक़बर ख़ाँ

text: खाँ साहब ने कई शास्त्रीय जुगलबंदियों में भाग लिया। उसमें सबसे प्रसिद्ध जुगलबंदी उनके समकालीन विद्यार्थी एवं बहनोई सितार वादक रवि शंकर एवं निखिल बैनर्जी के साथ तथा वायलन वादक एल सुब्रह्मण्यम भारती जी के साथ है। विलायत ख़ान के साथ भी उनकी कुछ रिकार्डिंग उपलब्ध हैं। साथ ही उन्होंने कई पाश्चात्य संगीतकारों के साथ भी काम किया।


title: अली अक़बर ख़ाँ

text: सरोद वादक अली अकबर खान का 88 वर्ष की उम्र में 19 जून 2009 को सेन फ्रांसिस्को, संयुक्त राज्य अमेरिका में निधन हो गया। वे लम्बे समय से किडनी की बीमारी से जूझ रहे थे।


title: अली अक़बर ख़ाँ

text: खाँ साहब को 1988 में भारत के सर्वोच्च पुरस्कारों में से एक पद्म विभूषण से सम्मानित किया गया। उनको इसके अलावा भी कई पुरस्कारों से सम्मानित किया गया है। 1997 में संयुक्त राज्य अमेरिका का कला के क्षेत्र में सबसे ऊँचा सम्मान नेशनल हैरिटेज फ़ेलोशिप दी गई। 1991 में उन्हें मैकआर्थर जीनियस ग्रांट से सम्मानित किया गया। खाँ साहब को कई ग्रामी पुरस्कारों के लिये नामांकित भी किया गया। फिर भी, खाँ साहब अपने पिता द्वारा दी गई "स्वर सम्राट" की पदवी को बाकी सभी सम्मानों से ऊँचा दर्ज़ा देते हैं।


title: लोकसभा का महासचिव

text: लोकसभा का महासचिव कार्यपालिका का स्थायी पदाधिकारी होता है तथा लोकसभा अध्यक्ष के प्रति उत्तरदायी होता है।


title: धरती के फूल

text: यह भारत नेपाल सीमा के निकट पश्चिमी यूपी के मैलानी पालिया में बहुतायत में पाया जाता है । यहां वन अधिक हैं।


title: कुमारी शैलजा

text: कुमारी शैलजा (जन्म: 24 सितंबर 1962 गांव प्रभुवाला जिला हिसार) एक भारतीय राजनीतिज्ञ तथा भारत सरकार की पंद्रहवीं लोकसभा के मंत्रीमंडल में आवास, शहरी ग़रीबी उन्मूलन एवं पर्यटन मंत्रालय में मंत्री थीं।


title: कुमारी शैलजा

text: वे भारत के पंद्रहवीं लोकसभा की सदस्या एवं भारतीय राष्ट्रीय कांग्रेस से संबद्ध राजनेत्री हैं। संप्रग सरकार के केन्द्रीय मंत्रीमंडल में वे आवास एवं गरीबी उन्मूलन मंत्रालय की राज्य मंत्री (स्वतंत्र प्रभार) थीं।


title: कुमारी शैलजा

text: वे प्रमुख दलित नेता श्री चौधरी दलबीर सिंह की सुपुत्री हैं। उनकी मुख्य शिक्षा-दीक्षा नयी दिल्ली के जीसस ऐंड मेरी स्कूल में हुई। ततपश्चात उन्होंने पंजाब विश्वविद्यालय से एम फिल (दर्शनशास्त्र में परास्नातक) की उपाधि प्राप्त की।


title: कुमारी शैलजा

text: उन्होंने अपने राजनैतिक जीवन की शुरुआत 1990 में महिला कांग्रेस की अध्यक्षा बनने से की। वे दसवीं लोकसभा के चुनाव में हरियाणा के सिरसा लोकसभा क्षेत्र से चुनी गयीं। नरसिंह राव की सरकार में वे शिक्षा एवं संस्कृति मामलों की राज्यमंत्री बनीं। 1996 के लोकसभा चुनावों में कांग्रेस के काफी खराब प्रदर्शन के बावजूद कुमारी शैलजा फिर से चुनी गयी।


title: कुमारी शैलजा

text: 2004 के आम चुनावों में उन्होंने अंबाला लोकसभा क्षेत्र का प्रतिनिधित्व किया और बाद में केन्द्रीय राज्य मंत्री बनीं।


title: गुमानी पन्त

text: गुमानी पन्त (जन्म :27 फरवरी १७७० - ) काशीपुर राज्य के राजकवि थे। वे संस्कृत और हिन्दी के कवि थे। वे कुमाऊँनी तथा नेपाली के प्रथम कवि थे। कुछ लोग उन्हें खड़ी बोली का प्रथम कवि भी मानते हैं। ग्रियर्सन ने अपनी पुस्तक "लिंग्विस्टिक सर्वे ऑफ इंडिया" में गुमानी जी को कुर्मांचल प्राचीन कवि माना है। डॉ॰ भगत सिंह के अनुसार कुमाँऊनी में लिखित साहित्य की परंपरा १९वीं शताब्दी से मिलती हैं और यह परंपरा प्रथम कवि गुमानी पंत से लेकर आज तक अविच्छिन्न रूप से चली आ रही है। इन दो दृष्टांतों से यह सिद्ध हो जाता है कि गुमानी जी ही प्राचीनतम कवि थे।


title: गुमानी पन्त

text: गुमानी का जन्म विक्रत संवत् १८४७, कुमांर्क गते २७, बुधवार, फरवरी १७९० में नैनीताल जिले के काशीपुर में हुआ था। इनके पिता देवनिधि पंत उप्रड़ा ग्राम (पिथौरागढ़) के निवासी थे। इनकी माता का नाम देवमंजरी था। इनका बाल्यकाल पितामह पंडित पुरुषोत्तम पंत जी के सान्निध्य में बीता। इनका जन्म का नाम लोकरत्न पंत था। इनके पिता प्रेमवश इन्हें 'गुमानी' कहते थे और कालांतर में वे इसी नाम से प्रसिद्ध हुए। इनकी शिक्षा-दीक्षा मुरादाबाद के पंडित राधाकृष्ण वैद्यराज तथा मालौंज निवासी पंडित हरिदत्त ज्योतिर्विद की देखरेख में हुई। २४ वर्ष की उम्र तक विद्याध्ययन के पश्चात इनका विवाह हुआ।


title: गुमानी पन्त

text: गृहस्थाश्रम में प्रविष्ट होने भी न पाए थे कि बारह वर्ष तक के लिए ब्रह्मचर्य व्रत का पालन करने की ठान बैठे और तीर्थाटन को निकल गए। चार वर्ष तक प्रयाग में रह वहाँ एक लाख गायत्री मंत्र का जप किया। एक बार भोजन बनाते समय इनका यज्ञोपवीत जल गया। प्रायश्चित स्वरूप उन्होंने व्रत समाप्ति तक पका अन्न न खाने की प्रतिज्ञा कर ली। उनके प्रपौत्र गोवर्धन पंत जी के अनुसार गुमानी जी ने प्रयाग के बाद कई वर्षों तक सोरों शूकरक्षेत्र के समीप कपिलमुनि की गुफा में दूर्वारस पीकर तपस्या की थी व हनुमान जी से साक्षात्कार किया था। व्रत समाप्ति के बाद माता के आग्रह पर इन्होंने गृहस्थाश्रम में प्रवेश किया।


title: गुमानी पन्त

text: राजकवि के रूप में गुमानी जी सर्वप्रथम काशीपुर नरेश गुमान सिंह देव की राजसभा में नियुक्त हुए। राजसभा के अन्य कवि इनकी प्रतिभा से ईर्ष्या करने लगे। एक बार काशीपुर के ही पंडित सुखानंद पंत ने इन पर व्यंग्य कसा। पर्याप्त शास्त्रार्थ हुआ। जब महाराज गुमान सिंह किसी निष्कर्ष पर नहीं पहुँच सके तो मध्यस्थ की आवश्यकता हुई। उन्होंने मुरादाबाद के पंडित टीकाराम शर्मा को मध्यस्थ बनाया। टीकाराम जी भी गुमानी जी की प्रतिभा से ईर्ष्या करते थे। अतः उन्होंने सुखानंद संत का ही साथ दिया, गुमानी जी को यह बर्दाश्त नहीं हुआ और वे तत्काल निम्नलिखित श्लोक लिखकर सभा से बाहर चले गए-


title: गुमानी पन्त

text: अर्थात चंदन और कीचड़ में विवाद हुआ और मेंढक को मध्यस्थ बनाया गया। चूँकि मेंढक कीचड़ में ही रहता है, वह चंदन का साथ भला कैसे दे सकता है?


title: गुमानी पन्त

text: रामनामपंचपंचाशिका, राम महिमा, गंगा शतक, जगन्नाथश्टक, कृष्णाष्टक, रामसहस्त्रगणदण्डक, चित्रपछावली, कालिकाष्टक, तत्वविछोतिनी-पंचपंचाशिका, रामविनय, वि्ज्ञप्तिसार, नीतिशतक, शतोपदेश, ज्ञानभैषज्यमंजरी।


title: गुमानी पन्त

text: उच्च कोटि की उक्त कृतियों के अलावा हिन्दी, कुमाऊंनी और नेपाली में कवि गुमानी की कई और कवितायें है- दुर्जन दूषण, संद्रजाष्टकम, गंजझाक्रीड़ा पद्धति, समस्यापूर्ति, लोकोक्ति अवधूत वर्णनम, अंग्रेजी राज्य वर्णनम, राजांगरेजस्य राज्य वर्णनम, रामाष्टपदी, देवतास्तोत्राणि।


title: नडियाद

text: नडियाद (Nadiad) भारत के गुजरात राज्य के खेड़ा ज़िले में स्थित एक नगर है। यह ज़िले का मुख्यालय भी है। यहाँ एक महत्वपूर्ण रेलवे जंक्शन है।


title: नडियाद

text: यहाँ पर कपास, खाद्यान्न, तंबाकू, घी, फल और इमारती लकड़ी का व्यापार होता है। यहाँ सूती वस्त्रों और चीनी के कारखाने हैं। कुटीर उद्योग में भी सूती वस्त्र तथा चमड़े के पदार्थ बनाए जाते हैं। फिरकी (Bobbins), पीतल के बरतन तथा मक्खन के उद्योग यहाँ विकसित हैं। यहाँ विज्ञान और कला महाविद्यालय हैं। नडियाद के समीप १८७५ ई. में सरदार वल्लभभाई पटेल का जन्म हुआ था। यहाँ का संतराम मंदिर के समाजसेवी कार्य सारे क्षेत्र में प्रशंसापात्र हैं। नडियाद के आसपास चिकोरी उत्पादन होता है जिसे लोग कॉफ़ी के बदलें लोग वापरते हैं।


title: फिलीपींस की भाषाएं

text: वर्गीकरण की विधि के आधार पर फिलीपींस में 120 से 187 बोलीभाषाएं हैं। लगभग सभी मलयो-पॉलिनेशियन भाषाएं हैं। आमतौर पर चावाकैनो नामक कई स्पैनिश-प्रभावित क्रोल किस्मों को कुछ समुदायों में भी बोली जाती है। 1987 का संविधान फिलिपिनो को राष्ट्रीय भाषा और अंग्रेजी के साथ एक आधिकारिक भाषा के रूप में नामित करता है।


title: फिलीपींस की भाषाएं

text: 1987 के संविधान ने फिलिपिनो को देश की राष्ट्रीय भाषा घोषित कर दिया। फिलिपिनो और अंग्रेजी आधिकारिक भाषाएं हैं, क्षेत्रीय भाषाओं को उनके संबंधित क्षेत्रों में सहायक अधिकारी के रूप में मान्यता देने के साथ (हालांकि किसी विशेष भाषा को निर्दिष्ट नहीं करते हैं)। स्पेनिश और अरबी को वैकल्पिक और स्वैच्छिक आधार पर प्रचारित किया है। स्पैनिश औपनिवेशिक शासन के तहत स्पेनिश तीन साल से अधिक समय तक देश की आधिकारिक भाषा थी, और 19 वीं और 20 वीं सदी की शुरुआत में फिलीपींस के लिंगुआ फ़्रैंक बन गई। 1863 में, एक स्पेनिश डिक्री ने सार्वभौमिक शिक्षा की शुरुआत की, स्पेनिश में मुफ्त सार्वजनिक स्कूली शिक्षा का निर्माण किया।


title: फिलीपींस की भाषाएं

text: एथ्नोलू के मुताबिक, देश में कुल 182 मूल भाषाएं बोली जाती हैं और चार भाषाओं को विलुप्त होने के रूप में वर्गीकृत किया गया है: दीमामय आगा, कतागागा, तयाबास अयता और विलाविसीओसा आगा। अंग्रेजी, स्पेनिश, चावाकैनो और चीनी (होक्किएन, कैंटोनीज़ और मंदारिन) की किस्में छोड़कर, सभी भाषाएँ ऑस्ट्रियाई भाषा परिवार की मलयो-पॉलिनेशियन शाखा से संबंधित हैं।


title: फिलीपींस की भाषाएं

text: इस्लाम के आगमन 14 वीं श में कईसल्तनतों की स्थाप फिलिपिनो म द्वारा अरबी क उपयोग एक धार्मिक और निर्देशक क्षमता में किया जाता है।


title: फिलीपींस की भाषाएं

text: अंग्रेजी भाषा में फिलिपिनो का पहला महत्वपूर्ण प्रदर्शन 1762 में हुआ जब अंग्रेजों ने मनीला पर हमला किया, लेकिन यह एक संक्षिप्त प्रकरण था जिसका कोई स्थायी प्रभाव नहीं था। बाद में अंग्रेजी 1898 और 1946 के बीच अमेरिकी शासन के दौरान अधिक महत्वपूर्ण और व्यापक हो गई, और फिलीपींस की आधिकारिक भाषा बनी हुई है। अंग्रेजी का उपयोग व्यवसाय, सरकार, कानूनी प्रणाली, दवा, विज्ञान और निर्देश के माध्यम के आधिकारिक दस्तावेजों में किया जाता है। फिलिपिनो फिलिपिनो की बजाय अंग्रेजी में लिखे गए कैलकुस, भौतिकी, रसायन शास्त्र, जीवविज्ञान, आदि जैसे विषयों के लिए पाठ्यपुस्तक पसंद करते हैं।


title: प्रौद्योगिकी शिक्षा

text: प्रौद्योगिकी के अध्ययन को प्रौद्योगिकी शिक्षा (Technology education) कहते हैं। इसमें विद्यार्थी प्रौद्योगिकी से सम्बन्धित प्रक्रमों का अध्यन करते हैं तथा प्रौद्योगिकी का ज्ञान प्राप्त करते है।


title: प्रौद्योगिकी शिक्षा

text: तकनीकी शिक्षा को लेकर भारत में हमेशा एक असमंजस का माहौल रहा है। देश में तकनीकी शिक्षा प्रणाली के अन्तर्गत अभियांत्रिक ( इंजीनियरिंग ), प्रौद्योगिक, प्रबंधन, वास्तुकला (आर्किटेक्चर ), फार्मेसी, नगर नियोजन, हॉटल मैनेजमेन्ट, शिल्प, अनुप्रयुक्त कला एवं शिल्प इत्यादि आते हैं। भारत में तकनीकी शिक्षा सम्पूर्ण शिक्षा तन्त्र को एक महत्वपूर्ण भाग प्रदान करती है। हमारे देश में आर्थिक एवं सामाजिक विकास में सक्रिय भूमिका का निर्वहन करती है। भारत में तकनीकी शिक्षा कई भागों में-डिप्लोमा, डिग्री, मास्टर डिग्री एवं क्षेत्र विशेष में शोध, आर्थिक वृद्धि व तकनीकी विकास के विभिन्न पहलुओं का प्र बन्धन आदि में विभक्त है।


title: प्रौद्योगिकी शिक्षा

text: भारत में तकनीकी शिक्षा का विकास हाल के वर्षों में भारत में तकनीकी शिक्षा बहुत तेजी से बढ़ी है। इसके बावजूद देश के प्रौद्योगिकी संस्थान अपने क्षेत्र में सबसे अच्छे बने हुए हैं। लेकिन भारतीय प्रौद्योगिकी संस्थान विश्वस्तरीय संस्थान बनने से अब भी काफी दूर है। भारत में तकनीकी विकास को निम्न भागों में विभाजित किया जा सकता है-


title: प्रौद्योगिकी शिक्षा

text: भारत में ब्रिटिश शासकों द्वारा तकनीकी शिक्षा की शुरूआत भवन निर्माण, नहर, सड़क, बन्दरगाह आदि के निर्माण व मरम्मत के लिए तकनीकी अभियन्ताओं की आवश्यकता थी। उन्हें शिल्पकार, चित्रकार, ड्राफ्ɪस मैन आदि के प्रशिक्षण की आवश्यकता थी। जिससे वे यन्त्रों व उपकरणों का प्रयोग कर सकें। स्थल व नौसेना त था सर्वेक्षण विभाग में अधीक्षण अभियन्ता ब्रिटेन के कूपरस हिलन महाविद्यालय से नियुक्त किये जाते थे। इसी प्रकार फोरमैन, क्राफ्ट्समैन, कलाकार एवं तकनीकी अभियन्ताओं की नियुक्ति भी ब्रिटेन से होती थी। अन्य सभी नीचे के तकनीकी कर्मियो की नियुक्ति स्थानीय स्तर पर होती थी। चूंकि ये लोग अनपढ़ थे, इनकी कार्यक्षमता बहुत कम थी। इसलिए उन्हे इस क्षेत्र में लिखने-पढ़ने, भूगोल, यान्त्रिकी का ज्ञान करवाने के लिए आयुध फैक्टरी के समीप औद्योगिक प्रशिक्षण स्कूल खोले गये। सन् 1825 से पहले कलकत्ता व मुम्बई में इस प्रकार के स्कूल थे। लेकिन इस हेतु जो प्रमाण उपलब्ध है वह गुण्ड्डी, मद्रास में औद्योगिक प्रशिक्षण विद्यालय खोला गया। जो आयुध ( गन व कारतूस ) फैक्ट्ररी के समीप था। इसी प्रकार सन् 1854 में पूना में अभियन्ताओं के प्रशिक्षण के लिए एक विद्यालय खोला गया।


title: प्रौद्योगिकी शिक्षा

text: अमेरिका व यूरोप में तकनीकी महाविद्यालयों का विकास हो रहा था, जो गणित में विशेष प्रशिक्षण दे रहे थे। भारत में भी यह मांग उठने लगी कि औपनिवेशिक भारत में भी इस प्रकार के तकनी की विद्यालय खोले जांए। सर्वप्रथम तकनीकी महाविद्यालय उत्तर प्रदेश में सन् 1847 में रूड़की में 'थामसन सिविल इंजीनियरिंग महाविद्यालय' शुरूआत की गई। ऊपरी गंगा नहर के रखरखाव के लिए एक बड़ा वर्कशॉप खोला गया। जो उस समय किसी भी विश्वविद्यालय से सम्बद्ध नहीं था। लेकिन थामसन सिविल इंजीनियरिंग महाविद्यालय डिप्लोमा की उपाधि दे रहा था। जो इंजीनियरिग के समकक्ष थी। सन् 1856 में कलकत्ता, मुम्बई व मद्रास में तीन इंजीनियरिंग महाविद्यालय खोले गये। नवम्बर 1856 में कलकत्ता में बंगाल इंजीनियरिंग महाविद्यालय खोला गया। जिसे सन् 1880 में सिबपुर बिशॉप महाविद्यालय में स्थानान्तरित कर दिया। मुम्बई में इंजीनियरिंग महाविद्यालय स्थापित न होने के कुछ कारण थे। लेकिन पूना तकनीकी विद्यालय को क्रमोन्नत कर महाविद्यालय का दर्जा दे दिया। मद्रास प्रेसिडेंसी में आयुध फैक्ट्री, गुण्ड्डी में तकनीकी महाविद्यालय की शुरूआत की गई। शिबपुर, पूना व गुण्ड्डी इंजीनियरिग महाविद्यालय सिविल में डिग्री देते थे। सन् 1887 में बोम्बे विक्टोरिया जुबली तकनीकी संस्थान, बॉम्बे में इलेक्ट्रॉनिक्स, मैकेनिकल व टेक्सटाइल में डिग्री देते थे। सन् 1907 में स्वदेशी आन्दोलन के द्वारा भारतीय शिक्षा परिषद् के सहयोग से भारत में एक राष्ट्रीय तकनीकी विश्वविद्यालय खोले जाने की मांग उठी। इस प्रकार भारतीय शिक्षा परिषद ने कई तकनीकी विद्यालयों की स्थापना की गई। लेकिन जादवपुर में ही तकनीकी विद्यालय बना रहा। यह सन् 1908 में में केमिकल व इंजीनियरिग में डिप्लोमा तथा 1921 में डिग्री देने लगा। कलकत्ता विश्वविद्यालय आयोग (1917 ) में में केमिकल व इलेक्ट्रोनिक डिग्री महाविद्यालय की स्थापना हेतु बहस प्रस्तुत की। भारतीय औद्योगिक आयोग (1915 ) के अध्यक्ष सर थोमस होलैण्ड ने भी औद्योगिक शिक्षा के शुरूवात करने के लिए कई सुझाव दिये। पण्डित मदन मोहन मालवीय के प्रयास से बनारस विश्वविद्यालय में सन् 1917 में मैकेनिकल, इलेक्ट्रिकल तथा धातुकर्म में इंजीनियरिंग की उपाधि प्रारम्भ की गई। सिबपुर, गुण्ड्डी तथा पूना में 15 वर्ष पश्चात् मैकेनिकल, इलेक्ट्रिकल एवं धातुकर्म इंजीनियरिंग में पाठ्यक्रमों को प्रारम्भ किया गया।


title: प्रौद्योगिकी शिक्षा

text: राष्ट्र के सामाजिक व आर्थिक विकास में तकनीकी शिक्षा एक महत्वपूर्ण एवं सशक्त भूमिका निर्वहन करती है। भारत में तकनीकी शिक्षा विभिन्न स्त रों पर प्रदान की जाती है जैसे-शिल्पकला, डिप्लोमा, डिग्री, अधिस्नातक और शोध जैसे विशिष्ट क्षेत्रों में तकनीकी विकास एवं आर्थिक उन्नति के विभिन्न पहलुओं को दृष्टिगत रखा जाता है। भारत में औपचारिक तकनीकी शिक्षा का प्रारम्भ 19वीं शताब्दी के मध्य में हुआ। अखिल भारतीय तकनीकी शिक्षा परिषद का गठन नवम्बर 1945 में हुआ। यह राष्ट्रीय स्तर की शीर्ष सलाहकार संस्था जो देश में तकनीकी शिक्षा के समन्वित विकास हेतु सुविधाओं पर सर्वे का संचालन करे। राष्ट्रीय शिक्षा नीति (1986 ) के तहत अखिल भारतीय तकनीकी शिक्षा परिषद को देश में तकनीकी शिक्षा के समन्वित विकास सुनिश्चित करने के लिए नियोजन, नीति निर्धारण, मानक, गुणात्मक शिक्षा का रखरखाव, प्राथमिक क्षेत्रों में कोष का निर्धारण, मूल्यांकन व मॉनीटरिंग, प्रमाणीकरण एवं पुरस्कार आदि का वैधानिक अधिकार सौंपा गया। भारत सरकार के मानव संसाधन विकास मंत्रालय में भी एक राष्ट्रीय कार्यकारी समूह का निर्माण किया, जो अखिल भारतीय तकनीकी शिक्षा परिषद के योगदान-तकनीकी शिक्षा के 195 निरूपण और मानकों के रखर खाव के सन्दर्भ में जांच करेगा। कार्यकारी समूह के सुझावों में अखिल भारतीय तकनीकी शिक्षा परिषद को अति आवश्यक वैधानिक अधिकार देते हुए इसे और अधिक प्रभावशाली बनाने हेतु विद्यमान तथा प्रचलित प्रविधि यों को पुनसं रचित कर आवश्यक आधारभूत ढांचें को सुदृढ़ बनाया जावें। उपर्यु क्त कार्यकारी समूह के सुझावों को दृष्टिगत करते हुए अखिल भारतीय तकनीकी शिक्षा परिषद अधिनियम 52 सन् 1987 संसद के दोनों सदनों में पारित किया गया। यह अधिनियम 28 मार्च 1988 से लागू किया गया। तकनीकी शिक्षा के लिए अखिल भारतीय वैधानिक परिषद् की स्थापना 12 मई 1988 में इस दृष्टिकोण के साथ की गई। यह परिषद देश भर तकनीकी शिक्षा के समन्वित विकास एवं उचित नियोजन, गुणात्मक एवं मात्रात्मक तकनीकी शिक्षा के उत्थान एवं नियमन व मानकों का उचित पालन सुनिश्चित करवाये। अखिल भारतीय तकनीकी शिक्षा परिषद् के अंग निम्नलिखित ब्यूरो हैं-


title: प्रौद्योगिकी शिक्षा

text: ग्यारहवीं योजना के प्रारंभ के समय 19 केंद्रीय विश्वविद्यालय, 7 भारतीय प्रौद्योगिकी संस्थान, 20 राष्ट्रीय प्रौद्योगिकी संस्थान, 4 भारतीय सूचना प्रौद्योगिकी संस्थान, 2 भारतीय विज्ञान शिक्षा एवं अनुसंधान संस्थान, 6 भारतीय प्रबंधन संस्थान और 1 योजना और वास्तुकला विद्यालय के अलावा केंद्र द्वारा वित्तपोशित कुछ अन्य शिक्षण संस्थाएं थी। ग्यारहवीं पंचवर्षीय योजना के दौरान तकनीकी और उच्च शिक्षा के अनेक संस्थान खोले गये हैं। 13 नये केंद्रीय विश्वविद्यालयों की स्थापना के अलावा 3 प्रांतीय विश्वविद्यालयों को केंद्रीय विश्वविद्यालयों में परिवर्तित किया गया है। 8 नये आईआईटी, 7 नये आईआईएम, 3 नये आईआईएसईआर, 2 नये एसपीए और अनेक नयी पॉलिटेक्निक संस्थाएं भी स्थापित की गई है। इनके अतिरिक्त 10 नयी राष्ट्रीय प्रौद्योगिकी संस्थाओं को मंजूरी दी गई है। राष्ट्रीय औसत की तुलना में कम सकल नामांकन अनुपात वाले शैक्षिक रूप से पिछड़े हुए जिलों में 374 महाविद्यालयों की स्थापना पर विचार किया जा रहा है। विश्वस्तरीय 14 विश्वविद्यालयों ( अथवा नवोन्मेशी विश्वविद्यालय ) और 20 नये आईआईटी संस्थानों की स्थापना का विचार अभी प्रारंभिक अवस्था में है। वर्ष 2 007-08 में विश्वविद्यालय एवं उच्च शिक्षा और तकनीकी शिक्षा पर व्यय कुल शिक्षा परिव्यय का क्रमशः 11.8 3 प्रतिशत और 5.33 प्रतिशत भाग रहा। तकनीकी शिक्षा पर व्यय का अंश वर्ष 2006-07 के 3.8 प्रतिशत से बढ़कर वर्ष 2007-08 में 5.33 प्रतिशत हो गया। ग्यारहवीं योजना के पहले तीन वर्षों के दौरान मानव संसाधन विकास मंत्रालय द्वारा शिक्षा पर किए गए बजटीय व्यय के विश्लेषण के अनुसार केंद्रीय योजना और गैर-योजना व्यय दसवीं योजना के केंद्रीय योजना और गैर-योजना व्यय में हुई, वार्षिक वृद्धि के विपरीत क्रमशः 521 प्रतिशत और 44 प्रतिशत की दर से बढ़ा है। उच्च शिक्षा में केंद्रीय योजना और गैर-योजना तथा सार्वजनिक व्यय में केंद्रीय योजना और गैर-योजना तथा सार्वजनिक व्यय में राज्य योजना और गैर-योजना का हिस्सा क्रमशः 8 प्रतिशत, 13 प्रतिशत, 6 प्रतिशत और 73 प्रतिशत रहा है। नौवीं से दसवीं योजना में केंद्रीय योजना व्यय बढ़कर 86 प्रतिशत हो गया। इसी अवधि में राज्य योजना व्यय बढ़कर 76 प्रतिशत हो गया। केंद्रीय योजना व्यय 10 वीं योजना की तुलना में 11वीं योजना में 10 गुने से भी अधिक बढ़ गया। तकनीकी शिक्षा के विस्तार के लिए धन जुटाने हेतु किसी प्रकार की संस्थागत व्यवस्था कायम करने पर भी विचार की जाने की आवश्यकता है।


title: प्रौद्योगिकी शिक्षा

text: भारत में आर्थिक कठिनाइयों के होते हुए भी यह स्पष्ट है कि आर्थिक एवं उत्पादन क्षेत्रों में धीरे-धीरे तकनीकी का प्रवेश हो चुका है व इसका प्रयोग निरन्तर बढ़ता जा रहा है। शिक्षा के क्षेत्र में भी इस का वांछित है तथा शिक्षा में तकनीकी का प्रयोग होने लगा है व इस दिशा में अनुसंधान भी होने लगे हैं। शिक्षा के दो-प्रमुख क्षेत्र अधिगम एवं शिक्षण है। इन दोनों प्रक्रियाओं के माध्यम से अधिगमकर्ता अपने उद्देश्यों को निरन्तर पुनर्बलन नहीं दे सकता है जो एक आदर्श अधिगम स्तर के लिए आवश्यक है और इसलिए शिक्षण को मशीन एवं अन्य शिक्षण सहायक सामग्री की आवश्यकता पड़ती है। सन् 1960 से पूर्व ‘ शैक्षिक तकनीकी ’ को दृश्य-श्रव्य सामग्री तथा कक्षा-शिक्षण से सम्बन्धित अधिकतर शिक्षण सामग्री से सम्बन्धित किया जाता था। अधिकतर शिक्षकों एवं शिक्षक-प्रशिक्षकों के लिए शैक्षिक तकनीकी का अर्थ शिक्षण में प्रयुक्त सहायक सामग्री से ही होता था। उन्नीसवीं शताब्दी के प्रारम्भ में भी शैक्षिक खिलौने आदि का प्रयोग प्राथमिक कक्षाओं में होता था। सन् 1950 के दशक में स्टैनले एडवर्ड, बी . एफ, स्किनर आदि अभिक्रमित अध्ययन पद्धति का विकास किया तथा उसी के आधार पर कुछ उत्कृष्ट पुस्तको का निर्माण भी हुआ। कार्डों तथा बोर्डों को प्रस्तुत कर शिक्षण के यंत्रीकरण करने का प्रयास किया गया। सन् 1970 में सर्वप्रथम इंग्लैंण्ड के शिक्षाविद् का प्रयोग किया और धीरे-धीरे अन्य देशों व भारत में महत्व का बिन्दु बन गया। यह शिक्षा के ‘ एक विषय ’ के रूप में निहित किया गया व इस क्षेत्र में अध्ययन व विकास के लिए प्रयास प्रारम्भ हो गया। शैक्षिक तकनीकी अब शिक्षण अधिगम प्रक्रिया का ‘ कार्यात्मक विश्लेषण ’ प्रस्तुत कर शिक्षा प्रणाली के अन्य तत्वों का अध्ययन करती है जो शिक्षण में अदा से प्रदा तक की प्रक्रिया में निहित होते हैं। इस दिशा में कार्य करते हुए शैक्षिक अनुसंधान एव समझा एव शैक्षिक तकनीकी केन्द्र के नाम से पृथक विभाग खोला, जो शैक्षिक तकनीकी का विकास एव उनके द्वारा विभिन्न शैक्षिक सम स्याओं का निदान करने की सम्भावना एवं शोध की दिशा में कार्य करने का प्रयास करता है। शैक्षिक तकनीकी के विकास के परिणामस्वरूप ही अन्य क्षेत्रों की भांति अब विज्ञान एवं मशीनों का प्रयोग शिक्षा में होने लगा है। शिक्षण मशीन, रेडियो, टेलीविजन, टेपरिकॉर्डर, कम्प्यूटर एवं भाषा प्रयोगशालाओं का प्रयोग अब शिक्षण प्रक्रिया में अधिकाधिक किया जाने लगा है। मानव ज्ञान के सभी पक्षों-संचय संचर ण आज आकाशवाणी एवं दूरदर्शन के माध्यम से विश्व में कहीं भी दूर बैठा विद्यार्थी, प्रभावी शिक्षक को सुनकर लाभ उठा सकता है एवं ज्ञान में वृद्धि कर सकता है। इसके माध्यम से वह अपने ज्ञान को आधुनिकतम सीमा तक वृद्धि कर सकता है। शिक्षण तकनीकी एवं व्यवहार तकनीकी में अनेक शिक्षण मशीनों-हार्डवेयर एवं सॉफ्टवेयर का प्रयोग किया जाने लगा है।


title: प्रौद्योगिकी शिक्षा

text: वर्तमान युग को तकनीकी युग कहा जाता है। जैसे-जैसे शिक्षा के क्षेत्र में प्रगति होती गई, शिक्षा को अधिकाधिक वै ज्ञानिक आधार देने की आवश्यकता अनुभव होने लगी क्योंकि प्रत्येक तकनीकी विकास के आधार शिक्षा ही है। शिक्षा की अवधारणा प्रमुखतया आधुनिकतम संकल्पना के रूप में बालक का सर्वांगीण विकास है। यह शिक्षण की अपेक्षा अधिगम पर बल देती है तथा बालक के व्यवहार में अपेक्षित अनुकूलतम व्यवहा रगत परिवर्तन इस प्रकार से करती है कि बालक की अन्तनिर्हित क्षमताओं को बहुमुखी कर सामाजिक वातावरण में विकसित कर सके। बालकों के सर्वां गी ण विकास के लिए प्रमुख आधार बनता है – ‘ ज्ञान ’ जिसके माध्यम से अपेक्षित व्यवहारगत परिवर्तन उद्देश्यानुसार लाने का प्रयास कि या जाता है। अत : ज्ञान के संचय, प्रसार एवं विकास हेतु आधुनिकतम तकनीकियों की आवश्यकता अनुभव हो जाने लगी। इसमें भी आधुनिकतम यंत्रीकरण कर विकास किया जाने लगा और यह विकास के पथ पर है-


title: प्रौद्योगिकी शिक्षा

text: ज्ञान का विकास : शिक्षण विधि, प्रविधि व्यूह रचना, शिक्षण सिद्धान्त प्रतिमान के विकास हेतु वैज्ञानिक शोधकार्य आदि


title: प्रौद्योगिकी शिक्षा

text: शिक्षा तकनीकी का सम्बन्ध केवल हार्डवेयर ( मशीन ) अभियांत्रि की से नहीं है, वरन् शिक्षा के क्षेत्र में विभिन्न उद्देश्यों की पूर्ति हेतु शिक्षण को प्रभावी बनाने हेतु, अनुदेशन को संकलित करने हे तु एवं शिक्षण के प्रभाव का मूल्यांकन करने हेतु आधुनिकतम तकनीकी के प्रयोग करने से है। यह हार्डवेयर के प्रयोग के माध्यम से हो सकती है अथवा सॉफ्टवेयर के विकास के रूप में हो सकती है, यथा-शिक्षण प्रतिमान, शिक्षण सिद्धान्त।


title: प्रौद्योगिकी शिक्षा

text: अभिक्रमित अनुदेशन, शिक्षण पद्धति, प्रविधि अथवा व्यूह रचना ओं का विकास। दूरगामी शिक्षा आधुनिक शिक्षा तकनीकी का एक उदाहरण है। शिक्षा तकनीकी में व्यावहारिक पक्ष अधिक सक्रिय रहता है इसलिए इस को शिक्षा अभियंत्रण भी कहा जाता है। यह शिक्षा के क्षेत्र में वै ज्ञा निक ज्ञान का व्यावहारिक कार्यों में क्रमबद्ध प्रयोग करती है। यह अन्य विषय क्षेत्रों, यथा-मनोविज्ञान, भौतिकी, समाजशास्त्र, प्रशासन, प्रबन्ध आदि के सिद्धान्तों को ग्रहण कर शिक्षा में विधि, प्रविधि, व्यूह रचना, शिक्षक-शिक्षार्थी अन्तःक्रिया, मूल्यांकन प्रक्रिया आदि की रूपरेखा बनाने एवं विद्यालय संगठन तथा प्रशासन में सुधार लाने हेतु उनका व्यावहारिक क्रम में वैज्ञानिक प्रयोग है।


title: निस्संक्रामक

text: रोगाणुओ और सूक्ष्माणुओं को मार डालने के लिए निस्संक्रामकों (Disinfectants) का प्रयोग होता है। इससे संक्रामक रोगों को रोकने में सहायता मिलती है। इन्हें 'विसंक्रामक', 'विसंक्रामी' या 'संक्रमणहारी' भी कहते हैं।


title: निस्संक्रामक

text: सर्वोत्कृष्ट निस्संक्रामक तो सूर्य की किरणें है, जिनका व्यवहार प्राचीन काल से इसके लिए होता आ रहा है। अब कुछ अन्य कृत्रिम पदार्थ भी प्रयुक्त होते हैं। ऐसे पदाथो को तीन वर्गो मे विभक्त किया जा सकता है।


title: निस्संक्रामक

text: पहले वर्ग के पदार्थों में फॉर्मेल्डीहाइड, सलफ्यूरस अम्ल, कपूर और कुछ वाष्पशील तेल आते हैं। फॉर्मैल्डीहाइड सर्वोत्कृष्ट निस्संक्रामक हैं, यह मनुष्य के लिए विषैला नहीं होता, यद्यपि आँखों और गले के लिए क्षोभकारी होता है। यह रोगाणुओं को बड़ी जल्दी नष्ट कर देता है। यद्यपि पीड़क जंतुओ के विनाश के लिए यह उतना प्रभावकारी नहीं है जितना सलफ्यूरस अम्ल।


title: निस्संक्रामक

text: दूसरे वर्ग के पदार्थों मे अनेक आक्सीकारक, जैसे पोटाश परमैंगनेट, लवण, चूना, सोडियम क्लोराइड, पोटाश क्लोराइड, सल्फेट या सल्फाइट तथा ऐल्यूमिनियम और जस्ते के क्लोराइड इत्यादि, अलकतरे के उत्पाद फीनोल, क्रीसोल, क्रियोसोट, सैलिसिलिक अम्ल आदि आते है।


title: निस्संक्रामक

text: तीसरे वर्ग के साधनों में उष्मा और शीत है। शीत साधारणतया प्राप्य नहीं हैं। उष्मा सरलता से प्राप्य है। ऊष्मा से पहने जाने वाले कपड़ों, शय्याओं तथा सूत के अन्य वस्त्रों का निस्संक्रमण होता है। उष्मा, दबाव वाली भाप से प्राप्त होती है। इसके लिए भाप का ताप कुछ समय के लिए लगभग २५०° सें. रहना आवश्यक होता है।


title: इमैनुएल मैक्रों

text: इमैनुएल जँ-मिशेल फ़्रेदेरिक मैक्रों (; जन्म 21 दिसम्बर 1977) एक फ़्रांसीसी राजनीतिज्ञ, वरिष्ठ सिविल सेवक, और पूर्व निवेश बैंकर हैं।


title: इमैनुएल मैक्रों

text: वे समाजवादी पार्टी (फ़्राँस) के सदस्य थे २००६ से २००९ तक, और उन्हें फ़्रांस्वा ऑलांद के पहले सरकार मे उपमहासचिव का पद मिला था। २०१६ में  उन्होंने ऑन मार्श नामक  केंद्रवादी राजनीतिक आंदोलन की स्थापना की और २०१७ में उसके अंतर्गत राष्ट्रपति चुनाव के उम्मीद्वार बने ।


title: इमैनुएल मैक्रों

text: २३ अप्रैल २०१७ में चुनाव के पहले चरण में उन्हें सबसे अधिक वोट मिले और वे दूसरे चरण के लिए योग्य हुए। ७ मई को हुए दूसरे चरण में उन्होंने प्रतिद्वंद्वी मरीन ले पेन को हराया।


title: इमैनुएल मैक्रों

text: ३९ के आयु में मैक्रों फ़्रांस के सबसे कम उम्र के राष्ट्रपति हैं। उन्होनें ले हाव्र के मेयर एदुआर्द फिलीप को १५ मई २०१७ को प्रधानमंत्री नियुक्त किया। फिलीप सरकार के मंत्रियों का नाम १७ मई को घोषित किया गया।


title: इमैनुएल मैक्रों

text: मैक्रों का जन्म उत्तरी फ़्रांस के अमिएँ में जँ-मिशेल मैंक्रों के घर हुआ। उनकी प्रारंभिक शिक्षा अमिएँ में ही हुई। उनका परिवार गैर-धार्मिक था, पर उन्होंने १२ के आयु में अपनी इच्छा से बपतिस्मा कराई।


title: इमैनुएल मैक्रों

text: और उनके उच्च शिक्षा के लिए उन्हें पेरिस भेज दिया गया, क्योंकि उन्होंने अपने शिक्षिका ब्रिजित ऑज़िएर के साथ संबंध बना लिए थे, जिनसे उन्होंने बाद में विवाह किया। उन्होंने पेरिस-नांतेयर विश्वविद्यालय में दर्शनशास्त्र में स्नातकोत्तर डिग्री प्राप्त की।


title: इमैनुएल मैक्रों

text: पेरिस राजनीतिक अध्ययन संस्थान में सार्वजनिक कार्यों में दिग्री हासिल की और राष्ट्रीय प्रशासन महाविद्यालय में वरिष्ठ सिविल सेवा के लिए प्रशिक्षण लिया, और २००५ में स्नातक प्राप्त की।


title: इमैनुएल मैक्रों

text: २००४ से २००८ तक उन्होंने फ़्रांसीसी अर्थव्यवस्था मंत्रालय में वित्त महानिरीक्षक का पद संभाला। २००८ में उन्होंने €५०,००० देकर स्वयं को सरकारी अनुबंध से मुक्त किया, और रॉथ्सचाइल्ड और सी बैंक में निवेश बैंकर की नौकरी करने लगे।


title: इमैनुएल मैक्रों

text: २०१४ से २०१६ तक वे एलिज़े महल के उपमहासचिव थे, जो राष्ट्रपति ओलांद के दल में एक उच्च पद था। २०१४ के वाल्स मंत्रिमंडल में उन्हें अर्थ्ववस्था एवं वित्त मंत्रालय नियुक्त किए गए।


title: इमैनुएल मैक्रों

text: ६ मार्च २०१६ में अमिएँ में एक नई निर्दलीय पार्टी ऑन मार्श! की स्थापना की, जो एक उदारतावादी, प्रगतिवादी दल है। ३० अगस्त २०१६ में राष्ट्रपति चुनाव में हिस्सा लेने के लिए उन्होंने मंत्रिमंडल से इस्तीफ़ा दिया। १६ नवंबर २०१६ में उन्होंने राष्ट्रपति पद के लिए अपनी उम्मीदवारी घोषित की। अपने घोषणा भाषण में उन्होंने "लोकतांत्रिक क्रांति" की गुहार लगाई और फ़्रांस को "अनवरोधित" करने का वादा किया।


title: इमैनुएल मैक्रों

text: मैक्रों के दल को कई गुटों से समर्थन मिला। वामपंथियों के साथ-साथ उन्हें केंद्रवादियों और केंद्र-दक्षिणपंथी राजनेता और दल उनके समर्थन में खड़े हुए। पेरिस के मस्जिद नें मुसलमानों को मैक्रों को वोट देने के लिए आग्रह किया।


title: इमैनुएल मैक्रों

text: कई विदेशी राजनेताओं ने भी मैक्रों की प्रशंसा की - जिन में यूरोपीय आयोग के अध्यक्ष जँ-क्लॉद जुंकर, जर्मन प्रधानमंत्री एंजेला मर्केल और पूर्व अमेरिकी राष्ट्रपति बराक ओबामा शामिल थे।


title: इमैनुएल मैक्रों

text: ५ मई २०१७ को, ऑन मार्श! के अभियान के लगभग ९ जीबी के ईमेल पेस्टबिन पर लीक हो गए। उसी शाम, ऑन मार्श ने बयान दिया कि उनके अभियान एक विशाल और समन्वित हैकिंग के शिकार हुई है, जिससे आंतरिक जानकारी सोशल मीडिया में फैल गई है।


title: गंभीर रूप से विलुप्तप्राय

text: IUCN लाल सूची की गंभीर रूप से विलुप्तप्राय, श्रेणी उच्चतम जोखिम वाली जंगली प्रजातियों को आवंटित की गयी है। गंभीर रूप से विलुप्तप्राय का अर्थ उस प्रजाति से है जिसके सदस्यों की संख्या या तो बहुत कम हो गयी है, या फिर आने वाली तीन पीढ़ियों के दौरान यह संख्या 80% तक गिर जाएगी।


title: गंभीर रूप से विलुप्तप्राय

text: IUCN किसी प्रजाति को तब तक विलुप्त नहीं मानता जब तक इसके लिए एक व्यापक, लक्षित सर्वेक्षण ना किया गया हो, संभवतः विलुप्त, प्रजातियों को भी गंभीर रूप से विलुप्तप्राय के रूप में सूचीबद्ध किया जाता है। बर्डलाइफ इंटरनेशनल ने इन प्रजातियों को एक नयी आदर्श श्रेणी 'संभवतः विलुप्त' में वर्गीकृत करने का सुझाव दिया गया है।


title: जगदीशपुर, अमेठी

text: जगदीशपुर (Jagdishpur) भारत के उत्तर प्रदेश राज्य के अमेठी ज़िले में स्थित एक नगर व औद्योगिक क्षेत्र है।


title: जगदीशपुर, अमेठी

text: यह उत्तर प्रदेश की राजधानी लखनऊ और भगवान श्री राम की नगरी अयोध्या से लगभग 80 किमी की दूरी पर स्थित है। जगदीशपुर का क्षेत्र निहालगढ़ रेलवे स्टेशन और तातारपुर बाईपास को मिलाकर लगभग 50 वर्ग किमी के बराबर है। यहां से कुछ ही दूरी पर जगदीशपुर जायस रोड पर राजा कान्हा पी जी कॉलेज नामक प्रसिद्ध कॉलेज है। यहां पर निहालगढ़ रेलवे स्टेशन स्थित है। जगदीशपुर अमेठी का इंडस्ट्रियल एरिया है इसमें BHEL, INDOGALF जैसी कई संस्थाएं मौजूद हैं।


title: जयपुर ग्रामीण लोक सभा निर्वाचन क्षेत्र

text: जयपुर ग्रामीण लोकसभा के जातिगत समीकरण की बात की जाए तो सर्वाधिक मतदाता जाट जाति से है। जाट जाति के चार लाख पैतीस हज़ार मतदाता है गुर्जर जाति के एक लाख अड़तालीस हजार मतदाता ,अहीर जाति के निब्बे हज़ार मतदाता,हरियाणा समाज के पैतालीस हज़ार व चालीस अन्य ब्राह्मण उपजातियां है, कुम्हार और कुमावत जाति मिलाकर के 35 हज़ार मतदाता है ,राजपूत जाति के 25 हज़ार मतदाता है


title: जयपुर ग्रामीण लोक सभा निर्वाचन क्षेत्र

text: अनुसूचित जाति दो लाख सत्तर हजार (मुख्य रूप से बैरवा, रैगर जाति) अनुसूचित जनजाति(मुख्य रूप से मीणा) के लगभग एक लाख पांच हज़ार मतदाता है।


title: जयपुर ग्रामीण लोक सभा निर्वाचन क्षेत्र

text: यदि जयपुर ग्रामीण लोकसभा के अंतर्गत आने वाली आठो विधानसभा के विधायकों की बात की जाए तो जमवारामगढ़ विधानसभा अनुसूचित जनजाति के लिए आरक्षित है यहां से अनुसूचित जनजाति के गोपाल मीना विधायक है। कोटपूतली विधानसभा से अहीर(यादव) जाति के राजेन्द्र यादव विधायक हैं।फुलेरा विधानसभा से कुम्हार और कुमावत (दोनों अलग हैै, लेकिन साथ में गिने जाते है) जातियों के निर्मल कुमावत विधायक है ,बानसूर से गुर्जर जाति की शकुंतला रावत विधायक है ,विराटनगर विधानसभा से गुर्जर जाति के इंद्राज गुर्जर विधायक है,झोटवाड़ा से जाट जाति के लालचंद कटारिया विधायक है,आमेर से जाट जाति के सतीश पुनिया विधायक है शाहपुरा से जाट जाति के आलोक बेनीवाल विधायक है। इस तरह सर्वाधिक तीन विधायक जाट जाति से है।


title: बोलना

text: बोलना (speech) वाक-शक्ति द्वारा ध्वनियों को जोड़कर बने एक विस्तृत शब्दकोश के शब्दों का प्रयोग कर के करी गई संचार की क्रिया को कहते हैं। आमतौर पर प्रभावशाली संचार के लिये बोलने में कम-से-कम १,००० शब्दों का प्रयोग देखा गया है। हर शब्द को स्वर और व्यंजन वर्णों का स्वानिक मिश्रण कर के बनाया जाता है। इन शब्दकोशों और उनमें से शब्द चुनकर वाक्यों में संगठित करने वाले वाक्यविन्यास में कई विविधताएँ हो सकती हैं जिस कारणवश विश्व में हज़ारों मानवीय भाषाएँ देखी जाती हैं। अधिकतर मानव दो या उस से अधिक भाषाओं में संचार करने में सक्षम होते हैं, यानि बहुभाषी (पॉलिग्लाट, polyglot) होते हैं। वही वाक-शक्तियाँ जो मानवों को बोलने की योग्यता देती हैं, गाने में भी प्रयोग होती हैं। बहरे लोगों में हाथ व अंगुलियों द्वारा बनाई आकृतियों से भी पूरे रूप से संचार होता है।


title: मुहम्मद इलियास कांधलवी

text: मौलाना मुहम्मद इलियास इब्न मुहम्मद इस्माइल कांधलवी देहलवी (1884 - 13 जुलाई 1944) एक भारतीय इस्लामिक विद्वान थे, जिन्होंने 1925 में मेवात प्रांत में तबलीग़ी जमात यानी (चलता-फिरता मदरसा) की स्थापना की।


title: मुहम्मद इलियास कांधलवी

text: 1941 में मेवात मैं पहला इज़्तिमा हुआ था जिसमें करीब 10से 15 हजार की तादात में लोग आए थे जिसमे बच्चे बूढ़े भी थे।


title: मुहम्मद इलियास कांधलवी

text: मौलाना मुहम्मद इलियास का जन्म 1303 हिजरी और सन्(1885/1886) में कांधला, मुजफ्फरनगर जिला, उत्तर-पश्चिम प्रांत, ब्रिटिश भारत (वर्तमान शामली जिला, उत्तर प्रदेश, भारत के एक गांव में हुआ था। उनके जन्म के वर्ष की गणना तारखी (कालानुक्रमिक) नाम "अख्तर इलियास" (اختر الیاس) द्वारा अबजद अंकों का उपयोग करके की जा सकती है।


title: मुहम्मद इलियास कांधलवी

text: एक स्थानीय मकतब (स्कूल) में, उन्होंने कुरान के एक चौथाई अज्जा को याद किया, और उन्होंने दिल्ली के निजामुद्दीन क्षेत्र में अपने पिता की देखरेख में कुरान को याद करना पूरा किया। इसके बाद, उन्होंने अरबी और फारसी भाषा की प्राथमिक पुस्तकों का अध्ययन ज्यादातर अपने पिता के अधीन किया। बाद में, वह मौलाना रशीद अहम गंगोही के साथ रहे और उनके अधीन रहे। 1905 में, राशिद अहमद गंगोही की मृत्यु हो गई, जब मुहम्मद इलियास 20 वर्ष के थे। 1908 में, मुहम्मद इलियास ने दारुल उलूम देवबंद में दाखिला लिया। उन्होंने महमूद हसन देवबंदी के अधीन भी अध्ययन किया।


title: मुहम्मद इलियास कांधलवी

text: 1920 के दशक की शुरुआत में, उन्होंने देवबंद और सहारनपुर के युवा मदरसा स्नातकों की एक टीम तैयार की और उन्हें मस्जिदों और इस्लामिक स्कूलों के आंदोलन का एक नेटवर्क स्थापित करने के लिए मेवात भेजा। उन्होंने एक बार कहा था कि अगर उन्हें अपने आंदोलन के लिए नाम देना होता, तो वह तहरीक-ए-ईमान ('ईमान/विश्वास आंदोलन') होता। दक्षिण एशिया के लोग धार्मिक लोगों (भक्तों) को तब्लीगी कहने लगे और अंततः यह नाम आम लोगों के बीच लोकप्रिय हो गया। तब्लीगी जमात कनाडा, दक्षिण अफ्रीका और यूके सहित सैकड़ों देशों में उपस्थिति के साथ दुनिया में सबसे व्यापक जमीनी इस्लामी आंदोलनों में से एक बन गया है।


title: फ़ालसा

text: फालसा दक्षिणी एशिया में भारत, पाकिस्तान से कम्बोडिया तक के क्षेत्र मूल का फल है। इसकी पैदावार अन्य उषणकटिबन्धीय क्षेत्रों में भी खूब की जाती रही है।


title: फ़ालसा

text: इसकी झाड़ी ८ मी तक की हो सकती है और पत्तियां चौड़ी गोलाकार, 5–18 सें मी लम्बी होती हैं। इसके फ़ूल गुच्छों में होते हैं, जिनमें एक-एक पुष्प २ सेंमी व्यास का होता है और इसमें १२ मि.मी की ५ पंखुड़ियाम होती हैं। इसके फल ५-१२ मि.मी व्यास के गोलाकार फ़ालसई वर्ण के होते हैं जो पकने पर लगभग काले हो जाते हैं।


title: पुरुषों का बलात्कार

text: बलात्कार या अन्य यौन हिंसा की घटनाओं के पीड़ितों का एक महत्वपूर्ण अनुपात पुरुषों का हैं। ऐतिहासिक रूप से, बलात्कार के बारे में ऐसा सोचा और इसे परिभाषित किया जाता था कि यह अपराध केवल महिलाओं के खिलाफ किया जाता है। यह धारणा अभी भी दुनिया के कुछ हिस्सों में बना हुआ है, लेकिन पुरुषों का बलात्कार अब आमतौर पर अपराध है और अतीत की तुलना में अधिक चर्चा का विषय रहा है।


title: पुरुषों का बलात्कार

text: पुरुषों का बलात्कार अभी भी एक वर्जना है, और विषमलैंगिक और समलैंगिक पुरुषों के बीच एक नकारात्मक अर्थ रखता है। समाज और सेवा प्रदाता अक्सर पुरुष पीड़ितों के यौन अभिविन्यास(झुकाव) और उनके अपराधियों के लिंग के आधार पर प्रतिक्रिया देते हैं। पुरुष पीड़ितों के लिए यौन उत्पीड़न की रिपोर्ट कराना मुश्किल हो सकता है, खासकर एक मजबूत मर्दाना प्रथा वाले समाज में। उन्हें डर हो सकता है कि लोग उनकी यौन अभिविन्यास(झुकाव) पर संदेह करेंगे और उन्हें समलैंगिक कहने लगेंगे, खासकर अगर एक पुरुष द्वारा बलात्कार किया गया हो, या उन्हें नामर्द के रूप में देखा जा सकता है क्योंकि वे पुरुष होते हुए भी शिकार हो गये। कई मामलों समलैंगिक होने की अनुभूति के पीछे बलात्कार एक मकसद होता है। ज्यादातर, पुरुष पीड़ित महिला पीड़ितों के समान, उनके शिकार को छिपाने और इनकार करने की कोशिश करते हैं, जब तक कि उन्हें गंभीर शारीरिक चोटें न हों। अंततः जब वे चिकित्सा या मानसिक स्वास्थ्य सेवाओं की मांग कर रहे होते हैं, तो उनकी चोटों को समझाने में पुरुष पीड़ित बहुत अस्पष्ट हो सकते हैं।


title: जलवायु परिवर्तन पर अंतर-सरकारी पैनल

text: जलवायु परिवर्तन पर अंतर-सरकारी पैनल (आयपीसीसी; Intergovernmental Panel on Climate Change; IPCC) अन्तर सरकारी वैज्ञानिक निकाय है। यह संयुक्त राष्ट्र का आधिकारिक पैनल है जो जलवायु में बदलाव और ग्रीनहाउस गैसों का ध्यान रखता है। इस संस्था को २००७ में शांति नोबेल पुरस्कार से सम्मानित किया गया।


title: वेदारंभ संस्कार

text: सनातन अथवा हिन्दू धर्म की संस्कृति संस्कारों पर ही आधारित है। हमारे ऋषि-मुनियों ने मानव जीवन को पवित्र एवं मर्यादित बनाने के लिये संस्कारों का अविष्कार किया। धार्मिक ही नहीं वैज्ञानिक दृष्टि से भी इन संस्कारों का हमारे जीवन में विशेष महत्व है। भारतीय संस्कृति की महानता में इन संस्कारों का महती योगदान है।


title: वेदारंभ संस्कार

text: प्राचीन काल में हमारा प्रत्येक कार्य संस्कार से आरम्भ होता था। उस समय संस्कारों की संख्या भी लगभग चालीस थी। जैसे-जैसे समय बदलता गया तथा व्यस्तता बढती गई तो कुछ संस्कार स्वत: विलुप्त हो गये। इस प्रकार समयानुसार संशोधित होकर संस्कारों की संख्या निर्धारित होती गई। गौतम स्मृति में चालीस प्रकार के संस्कारों का उल्लेख है। महर्षि अंगिरा ने इनका अंतर्भाव पच्चीस संस्कारों में किया। व्यास स्मृति में सोलह संस्कारों का वर्णन हुआ है। हमारे धर्मशास्त्रों में भी मुख्य रूप से सोलह संस्कारों की व्याख्या की गई है। इनमें पहला गर्भाधान संस्कार और मृत्यु के उपरांत अंत्येष्टि अंतिम संस्कार है। गर्भाधान के बाद पुंसवन, सीमन्तोन्नयन, जातकर्म, नामकरण ये सभी संस्कार नवजात का दैवी जगत् से संबंध स्थापना के लिये किये जाते हैं।


title: वेदारंभ संस्कार

text: दैवी जगत् से शिशु की प्रगाढ़ता बढ़े तथा ब्रह्माजी की सृष्टि से वह अच्छी तरह परिचित होकर दीर्घकाल तक धर्म और मर्यादा की रक्षा करते हुए इस लोक का भोग करे यही इस संस्कार का मुख्य उद्देश्य है।


title: वेदारंभ संस्कार

text: ज्ञानार्जन से सम्बन्धित है यह संस्कार। वेद का अर्थ होता है ज्ञान और वेदारम्भ के माध्यम से बालक अब ज्ञान को अपने अन्दर समाविष्ट करना शुरू करे यही अभिप्राय है इस संस्कार का। शास्त्रों में ज्ञान से बढ़कर दूसरा कोई प्रकाश नहीं समझा गया है। स्पष्ट है कि प्राचीन काल में यह संस्कार मनुष्य के जीवन में विशेष महत्व रखता था। यज्ञोपवीत के बाद बालकों को वेदों का अध्ययन एवं विशिष्ट ज्ञान से परिचित होने के लिये योग्य आचार्यो के पास गुरुकुलों में भेजा जाता था। वेदारम्भ से पहले आचार्य अपने शिष्यों को ब्रह्मचर्य व्रत कापालन करने एवं संयमित जीवन जीने की प्रतिज्ञा कराते थे तथा उसकी परीक्षा लेने के बाद ही वेदाध्ययन कराते थे। असंयमित जीवन जीने वाले वेदाध्ययन के अधिकारी नहीं माने जाते थे। हमारे चारों वेद ज्ञान के अक्षुण्ण भंडार हैं।


title: दिल्ली प्रौद्योगिकी विश्वविद्यालय

text: दिल्ली प्रौद्योगिकी विश्वविद्यालय (पुराना नाम: दिल्ली कॉलेज ऑफ़ इंजीनियरिंग या पूर्व दिल्ली पॉलीटेक्निक ; अंग्रेजी: Delhi Technological University या DTU पूर्व में DCE) भारत का एक अभियांत्रिकी विश्वविद्यालय है। मूल रूप से इसे सन 1940 में दिल्ली पालीटेकनिक के रूप में स्थापित किया गया था और उस समय यह भारत सरकार के सीधे नियंत्रण में था। यह दिल्ली का पहला इंजीनियरिंग कॉलेज है और भारत के उन कुछ इंजीनियरिंग कॉलेजों में से है जो स्वतंत्रता से पहले स्थापित किए गए थे।


title: दिल्ली प्रौद्योगिकी विश्वविद्यालय

text: १९६३ के बाद से यह दिल्ली की राष्ट्रीय राजधानी क्षेत्र सरकार के नियंत्रण में है और १९५२ से २००९ तक यह कॉलेज दिल्ली विश्वविद्यालय से सम्बद्ध रहा। २००९ में कॉलेज को राज्य विश्वविद्यालय का दर्जा दिया गया तथा इसका नाम बदलकर 'दिल्ली प्रौद्योगिकी विश्वविद्यालय' कर दिया गया।


title: दिल्ली प्रौद्योगिकी विश्वविद्यालय

text: यह बैचलर ऑफ टेक्नोलॉजी (बी.टेक), मास्टर ऑफ टेक्नोलॉजी (एम.टेक), डॉक्टर ऑफ फिलॉसफी (पीएचडी) और मास्टर ऑफ बिजनेस एडमिनिस्ट्रेशन (एमबीए) की उपाधियों के लिए पाठ्यक्रम प्रदान करता है। इस विश्वविद्यालय में चौदह शैक्षणिक विभाग शामिल हैं जो विज्ञान, प्रौद्योगिकी और अनुसन्धान के क्षेत्र में मजबूत शिक्षा प्रदान करते हैं। सन २०१७ से यहाँ बैचलर ऑफ बिजनेस एडमिनिस्ट्रेशन एवं अर्थशास्त्र में बी.ए. जैसे पाठ्यक्रम भी प्रदान किए जा रहे हैं।


title: दिल्ली प्रौद्योगिकी विश्वविद्यालय

text: दिल्ली पॉलिटेक्निक को १९३८ की वुड एंड एबॉट कमेटी के अनुवर्ती के रूप में देखा गया था। इसे १९४१ में दिल्ली पॉलिटेक्निक के रूप में स्थापित किया गया था। तकनीकी स्कूल भारतीय उद्योगों की मांगों को पूरा करने के लिए बनाया गया था। उस समय दिल्ली पॉलिटेक्निक ने कला, वास्तुकला, वाणिज्य, अभियांत्रिकी, अनुप्रयुक्त विज्ञान और वस्त्र में पाठ्यक्रमों की पेशकश की। वाल्टर विलियम वुड दिल्ली पॉलिटेक्निक के संस्थापक प्रधानाचार्य बने। यह दिल्ली का पहला इंजीनियरिंग कॉलेज बन गया और स्वतंत्रता से पहले स्थापित भारत के कुछ इंजीनियरिंग संस्थानों में से एक था।


title: दिल्ली प्रौद्योगिकी विश्वविद्यालय

text: दिल्ली पॉलिटेक्निक द्वारा प्रदान किया जाने वाला राष्ट्रीय डिप्लोमा बीई के समकक्ष माना जाता था। तत्कालीन यूपीएससी द्वारा डिग्री। कॉलेज 1952 में दिल्ली विश्वविद्यालय से संबद्ध था और औपचारिक डिग्री स्तर के कार्यक्रम शुरू किए।


title: दिल्ली प्रौद्योगिकी विश्वविद्यालय

text: १९६२ तक दिल्ली पॉलीटेक्निक भारत सरकार के शिक्षा मंत्रालय के सीधे नियंत्रण में था। १९६३ से दिल्ली पॉलिटेक्निक को तत्कालीन दिल्ली प्रशासन ने अपने कब्जे में ले लिया और मुख्य आयुक्त दिल्ली कॉलेज के अध्यक्ष थे। यह बाद में केंद्र शासित प्रदेश दिल्ली का एक कॉलेज बन गया। १९६३ में कला विभाग कला महाविद्यालय बन गया और वाणिज्य और व्यवसाय प्रशासन विभाग को वाणिज्य और सचिवीय अभ्यास के कई संस्थानों में बदल दिया गया। दिल्ली पॉलिटेक्निक का विखंडन अंततः एक इंजीनियरिंग संस्थान को अकेला छोड़ गया। १९६२ में, कॉलेज दिल्ली विश्वविद्यालय से संबद्ध था। १९६५ में, दिल्ली पॉलिटेक्निक का नाम बदलकर दिल्ली कॉलेज ऑफ इंजीनियरिंग कर दिया गया और यह दिल्ली का पहला इंजीनियरिंग कॉलेज बन गया, अब इसे दिल्ली प्रौद्योगिकी विश्वविद्यालय कहा जाता है।


title: दिल्ली प्रौद्योगिकी विश्वविद्यालय

text: उत्पादन और औद्योग की अभियांत्रिकी में स्नातक १९८८ से मिलना शुरू हुआ जबकि कंप्युटर अभियांत्रिकी में स्नातक १९८९ में शुरू हुआ। पॉलीमर विज्ञान और रसायन विज्ञान और पर्यावरण अभियांत्रिकी में स्नारक की शुरुआत १९९८ में हुई। इस युग के दौरान सूचना प्रौद्योगिकी ने एक महत्वपूर्ण भूमिका निभाई और नई सहस्राब्दी की शुरुआत में सूचना प्रौद्योगिकी में स्नारक को २००२ में जोड़ा गया। जैव-प्रौद्योगिकी में शैक्षणिक सत्र २००४-२००५ से शुरू किया गया था।


title: दिल्ली प्रौद्योगिकी विश्वविद्यालय

text: दिल्ली कॉलेज ऑफ इंजीनियरिंग का वास्तुकला विभाग स्कूल ऑफ प्लानिंग एंड आर्किटेक्चर बन गया, जो अब एक मानित विश्वविद्यालय और राष्ट्रीय महत्व का संस्थान है। कला और मूर्तिकला विभाग कॉलेज ऑफ आर्ट्स बन गया और हौज खास में अपने नए परिसर में भारतीय प्रौद्योगिकी संस्थान दिल्ली की शुरुआत को चिह्नित करने के लिए रासायनिक प्रौद्योगिकी और वस्त्र प्रौद्योगिकी विभागों को एन-ब्लॉक में स्थानांतरित कर दिया गया। बाद में वाणिज्य विभाग को समाप्त कर दिया गया और दिल्ली विश्वविद्यालय के प्रबंधन अध्ययन संकाय की स्थापना डीसीई के प्रोफेसर ए दास गुप्ता ने की। दिल्ली प्रशासन ने 1985 में दिल्ली प्रौद्योगिकी संस्थान (वर्तमान में नेताजी सुभाष प्रौद्योगिकी संस्थान) की स्थापना की और दिल्ली कॉलेज ऑफ इंजीनियरिंग के संरक्षण में नए कॉलेज की स्थापना की गई। डीसीई ने कश्मीरी गेट परिसर में एनएसआईटी के साथ अपना परिसर साझा किया, हालाँकि बाद में, एनएसआईटी को १९३८ की वुड एंड एबट कमेटी के अनुवर्ती के रूप में द्वारका में स्थानांतरित कर दिया गया था। दिल्ली कॉलेज ऑफ़ इंजीनियरिंग इस प्रकार भारतीय सहित कई राष्ट्रीय संस्थानों की मातृ संस्था है जिनमें भारतीय प्रौद्योगिकी संस्थान दिल्ली, नेताजी सुभाष इंस्टीट्यूट ऑफ टेक्नोलॉजी, स्कूल ऑफ प्लानिंग एंड आर्किटेक्चर दिल्ली, कॉलेज ऑफ आर्ट, दिल्ली और फैकल्टी ऑफ मैनेजमेंट स्टडीज शामिल हैं।


title: दिल्ली प्रौद्योगिकी विश्वविद्यालय

text: जुलाई २००९ में दिल्ली कॉलेज ऑफ इंजीनियरिंग को केन्द्रीय सरकार के अंदर एक मामूली कॉलेज से बढ़ाकर एक राज्य विश्वविद्यालय बना दिया गया, और उसके नाम को दिल्ली प्रौद्योगिकी विश्वविद्यालय बिल २००९ के माध्यम से बदलकर दिल्ली प्रौद्योगिकी विश्वविद्यालय रखा गया। प्रीतम बाबू शर्मा को विश्वविद्यालय के पहले कुलपति के रूप में चुना गया। इस निर्णय के कारण छात्रों ने विरोध जताया, क्योंकि एक नामी केन्द्रीय संस्थान को राज्य संस्थान में बदलने से उसकी प्रतिभा और उसकी डिग्री की कीमत गिर जाएगी। मार्च २०१० में छात्रों ने आने वाली मध्य छमाही परीक्षा का बहिष्कार करने का निर्णय लिया, साथ ही कुलपति को बदलने की भी माँग की। हालाकी दिल्ली की तत्कालीन मुख्यमंत्री शीला दीक्षित ने छात्रों को भरोसा दिलाया कि उनकी अवधि में इस बदलाव को नहीं लाया जाएगा और उन्हें दिल्ली कॉलेज ऑफ इंजीनियरिंग की ही डिग्री दी जाएगी, जिसके बाद प्रदर्शन रुक सका।


title: दिल्ली प्रौद्योगिकी विश्वविद्यालय

text: परिसर का कश्मीरी गेट से बवाना रोड मे स्थानानान्तरण 1995 में शुरु हुआ और नए परिसर मे 1999 से औपचारिक रूप से पूर्ण कालिक चार वर्षीय पाठ्यक्रमों का अध्ययन शुरू किया गया। नया परिसर अच्छी तरह से सड़क मार्ग से जुड़ा हुआ है। यह एक अत्याधुनिक सुविधाओं से युक्त परिसर है- जिनमे एक केंद्रीकृत कम्प्यूटर केन्द्र, एक आधुनिक पुस्तकालय प्रणाली, एक खेल परिसर, आठ लड़कों के छात्रावास, तीन लड़कियों के छात्रावास और एक शादीशुदा जोड़ों का छात्रावास शामिल हैं। परिसर मे संकाय और स्टाफ के लिए भी आवासीय सुविधाओं उपलब्ध हैं।


title: दिल्ली प्रौद्योगिकी विश्वविद्यालय

text: दिल्ली इंजीनियरिंग कॉलेज और नेताजी सुभाष प्रौद्योगिकी संस्थान में एक पूर्ण कालिक इंजीनियरिंग स्नातक की उपाधि के लिये दिल्ली विश्वविद्यालय, संयुक्त प्रवेश परीक्षा (CEE) और केन्द्रीय माध्यमिक शिक्षा बोर्ड, अखिल भारतीय इंजिनीयरिंग प्रवेश परीक्षा का संचालन करता है। संस्थान की कुल 570 सीटों में से 85% राष्ट्रीय राजधानी राज्य क्षेत्र दिल्ली या दिल्ली क्षेत्र के उच्च विद्यालयों से उत्तीर्ण छात्रों के लिए आरक्षित हैं, जबकि शेष 15% सीटें दिल्ली क्षेत्र के बाहर के उम्मीदवारों के लिए हैं जिनकी भर्ती अखिल भारतीय इंजीनियरिंग प्रवेश परीक्षा की मेरिट के आधार पर होती है।


title: दिल्ली प्रौद्योगिकी विश्वविद्यालय

text: दिल्ली इंजीनियरिंग कॉलेज में एक स्नातकोत्तर उपाधि पाठ्यक्रम मे प्रवेश GATE की अर्हक परीक्षा में प्रदर्शन के तथा उसके बाद होने वाले साक्षात्कार के आधार पर होता है।


title: मैराथन का युद्ध

text: मैराथन का युद्ध () प्राचीन यूनान में लडा गया जिसमें फारस की सेना परास्त हुई। इस घटना की सूचना देने हेतु एक सेनिक ने पहली बार मैराथन की दोड लगाई थी।


title: मैराथन का युद्ध

text: यह युद्ध 490 ई.पू. में यूनान व फारस के बीच मैराथन के मैदान में हुआ था। डेरियस फारस का राजा था। वह अत्यंत पराक्रमी था। पश्चिम में इजियन सागर से लेकर, पूर्व में सिंधु नदी तक, व उत्तर में सिथियन के मैदानों से लेकर, दक्षिण में मिस्र की नील नदी तक उसके राज्य का विस्तार था।


title: मैराथन का युद्ध

text: उसकी साम्राज्य लिप्सा, दिनोंदिन बढ़्ती ही जा रही थी। जब उसने एशिया के पश्चिमी किनारे पर बसे ग्रीक लोगों, जिन्हें आयोनियन कहा जाता था, को अधीनता का सन्देश भेजा, तो उनमें से थीब्स व इजीना की जनता ने तो स्वीकार कर लिया, परन्तु एथेंस व स्पार्टा के लोगों ने विरोध प्रकट कर दिया। तब डेरियस ने भारी जहाजी सेना सहित यूनान पर चढ़ाई कर दी। इसी से मैराथन के युद्ध का आरंभ हुआ।


title: मैराथन का युद्ध

text: ईरानी सेना ने मार्ग में आने वाले टापू भी जीत लिये, यूबिया में आकर इरिट्रीया को घेरकर उसमें आग लगा दी। फिर मैराथम]] के मैदान में पड़ाव डाल दिया।


title: मैराथन का युद्ध

text: प्लेटिका के यूनानी लोगों ने स्पार्टा को सहयोग संदेश भेजा। संदेश वाहक 150 मील 48 घंटों में पहुंचे। तब स्पार्टा के सहयोग से, तथा प्रतिभाशाली मिलिटियाड्स के कुशल नेतृत्व में 11000 की यूनानी सेना ने, 20000 की फारसी सेना को बुरी तरह हरा दिया।


title: मैराथन का युद्ध

text: इस युद्ध में, यूनानी सेना में, बहुत से गुलाम भी थे, जिन्हें कहा गया था, कि युद्ध जीतने पर, उन्हें मुक्त कर दिया जायेगा।


title: मैराथन का युद्ध

text: इस युद्ध से सेनापति मिलियाड्स की प्रसिद्धि बहुत बढ़ गयी। और डेरियस को बहुत आघात पहुंचा, व उसने बदला लेने की जोरदार तैयारी की, परन्तु उससे पहले ही उसका देहांत हो गया।


title: राजकोष

text: किसी राज्य के पास मौजूद सम्पूर्ण आर्थिक संसाधन ही राजकोश (Treasury / ट्रेजरी) कहलाता है। अधिकांश देशों में जो विभाग इन संसाधनों का प्रबन्धन करता है, उसे भी ट्र्जरी कहा जाता है। यह प्रायः वित्त मंत्रालय से जुड़ा होता है।


title: मीटू आन्दोलन (भारत)

text: मीटू आंदोलन(या #MeToo मूवमेंट ) या तो कार्यस्थल में महिलाओं के यौन उत्पीड़न या अमेरिकी मीटू आन्दोलन के एक शाखा के खिलाफ अंतरराष्ट्रीय अभियान से प्रभावित एक स्वतंत्र उग्रता के रूप में देखा जाता है। #MeToo आंदोलन की लोकप्रियता हासिल करने के साथ भारत में प्रमुखता हासिल करना शुरू हुआ, और बाद में मुंबई में केंद्रित बॉलीवुड के मनोरंजन उद्योग में अक्टूबर 2018 में तेज गति प्राप्त हुई, जब अभिनेत्री तनुश्री दत्ता ने यौन उत्पीड़न के नाना पाटेकर पर आरोप लगाया। इसने समाचार मीडिया, भारतीय फिल्मों और सरकारी विकास क्षेत्रों में कई लोगों को अपने अनुभवों को बोलने और शामिल पुरुषों द्वारा यौन उत्पीड़न के आरोप बनाने का आरोप लगाया।


title: मीटू आन्दोलन (भारत)

text: हालांकि भारत के #MeToo आंदोलन ने संयुक्त राज्य अमेरिका से प्रेरणा ली है, यह महत्वपूर्ण तरीकों से अलग है। उच्च शक्ति वाले फिल्म निर्माता हार्वी वाइंस्टाइन के खिलाफ आरोपों के विपरीत, जिनकी जांच की गई और स्थापित समाचार संगठनों द्वारा रिपोर्ट की गई, भारत में आरोप सोशल मीडिया पर उभरे हैं, महिलाएं अपने ट्विटर हैंडल या फेसबुक पेजों का उपयोग अपनी कहानियों को साझा करने के लिए करती हैं। और संयुक्त राज्य अमेरिका के विपरीत, जहां प्रथम संशोधन अधिकार दृढ़ता से मुक्त भाषण की रक्षा करते हैं, भारत में मानहानि कानून उन महिलाओं के आपराधिक मुकदमे की अनुमति देता है जो दो साल की अधिकतम जेल अवधि के साथ अपने दुर्व्यवहारियों के खिलाफ सार्वजनिक आरोप साबित करने में असमर्थ हैं। निष्पक्ष न्याय के कार्यान्वयन के लिए इन बाधाओं ने महिला कार्यकर्ताओं को मौजूदा भारतीय कानून, कार्यस्थल अधिनियम में महिलाओं के यौन उत्पीड़न को मजबूत करने की दिशा में काम करने के लिए प्रोत्साहित किया, जिसे 2013 में लागू होने के बाद खराब रूप से कार्यान्वित किया गया था।


title: मीटू आन्दोलन (भारत)

text: भारत में मी टू कैंपेन शुरू होने के बाद से अब तक कई बड़ी बॉलीवुड हस्तियों के नाम इसमें सामने आ चुके हैं इनमें विकास बहल, चेतन भगत, रजत कपूर, कैलाश खेर, जुल्फी सुईद, आलोक नाथ, सिंगर अभिजीत भट्टाचार्य, तमिल राइटर वैरामुथु और मोदी सरकार में मंत्री एमजे अकबर शामिल हैं।


title: द्वैत वेदान्त

text: मध्वाचार्य द्वारा प्रतिपादित तथा उनके अनुयायियों द्वारा उपबृंहित द्वैतवाद रामानुज के विशिष्ट द्वैतवाद से काफी मिलता-जुलता है। मध्व बिना संकोच द्वैत का प्रतिपादन करते हैं। अद्वैत वेदांत को मध्व "मायावादी दानव' कहते हैं। इनके अनुसार जगत्प्रवाह पाँच भेदों से समन्वित है- (१) जीव और ईश्वर में, (२) जीव और जीव में, (३) जीव और जड़ में, (४) ईश्वर और जड़ में तथा (५) जड़ और जड़ में भेद स्वाभाविक है।


title: द्वैत वेदान्त

text: संसार सत्य है और इसमें होनेवाले भेद भी सत्य हैं। वस्तु का स्वरूप ही भेदमय है। ज्ञान में हम वस्तु को अन्य वस्तुओें से अलग करके एक विलक्षण रूप में जानते हैं। चूँकि ज्ञेय विषय भिन्न हैं अत: हमारा ज्ञान भी ज्ञेय के अनुसार भिन्न भिन्न होता है।


title: द्वैत वेदान्त

text: रामानुज की तरह द्वैतवाद में भी ईश्वर, चित् और अचित् इन तीन नित्य, परस्पर भिन्न तत्वों को सत्य माना गया है। इनमें से चित् और अचित् ईश्वराश्रित हैं। केवल ईश्वर अनाश्रित तत्व है। वह अनंत सद्गुणों से युक्त है। वही विश्व का स्रष्टा, पालक और संहारक है। वह दिव्य शरीरधारी विश्वातीत और विश्वांतर्यामी दोनों माना गया है। ईश्वर पूर्ण है- कर्मों का अधिष्ठाता ईश्वर केवल भक्ति से प्रसन्न होता है। वह अवतारों और व्यूहों में प्रकट होता है तथा मूर्तियों में निवास करता है। उसकी सहचरी लक्ष्मी उसी की तरह सर्वव्यापिनी है पर उसके गुण लक्ष्मीपति से कुछ न्यून हैं। उसी को ईश्वर की शक्ति कहते हैं। वेदों के अध्ययन से ईश्वर के स्वरूप का ज्ञान होता है, अत: वह अनिर्वचनीय नहीं है। पर उसको पूर्ण रूप से जानना भी सहज नहीं है। ईश्वर के गुण अनंत हैं, अत: उसकी सत्ता सीमित नहीं है- असीमता के कारण उसका प्रत्यक्ष नहीं हो सकता। वही ईश्वर विष्णु है। अपनी इच्छा से वह विश्व का नियमन करता है- वह जीव और जड़ को नए सिरे से बना नहीं सकता और न ही उनका विनाश कर सकता है। वह केवल निमित्त कारण है - उपादान कारण नहीं।


title: द्वैत वेदान्त

text: जीवों की संख्या अनंत है और वे अणुरूप हैं। मूलत: वे चेतन और आनंदमय नित्य तत्व हैं पर भौतिक शरीर के संसर्ग से एवं कर्मबंधन से वे दुख भोगते हैं। ईश्वर जीवों का अंतर्यामी रूप से नियंता है, फिर भी वास्तविक कर्ता, भोक्ता तथा कर्म का उत्तरदायी जीव ही है। ज्ञानपूर्वक ईश्वर से नित्य स्नेह करना भक्ति है जिससे ही जीव मुक्त हो सकता है। इस विश्व में सब कुछ सजीव है - अणु अणु जीव से व्याप्त है। निष्काम धर्म से जीव को तत्वज्ञान में सहायता मिलती है - ध्यान से ईश्वरानुग्रह का लाभ होता है और अंत में उसे ईश्वर के स्वरूप का अपरोक्ष ज्ञान हो जाता है। जब ज्ञान की प्रतिष्ठा हो जाती है, जीव बंधमुक्त हो जाता है। ईश्वर के पास वायु के ही माध्यम से पहुँचा जा सकता है। ईश्वर का अनुग्रह सबको नहीं मिलता - वह कुछ लोगों को मुक्ति के लिए चुनता है, बाकी लोगों को छोड़ देता है। जिनको वह उनकी भक्ति के अनुसार मोक्ष देता है वे ईश्वर में लीन नहीं होते। उनको केवल ईश्वर की सन्निधि मिलती है। मुक्त जीव ईश्वर की समानता भी नहीं प्राप्त कर सकते। भक्ति की तीव्रता के अनुसार मुक्ति चार प्रकार की मानी गई है - सालोक्य, सामीप्य, सारूप्य और सायुज्य।


title: द्वैत वेदान्त

text: ईश्वर को जब सृष्टि करने की इच्छा होती है, मूल प्रकृति नाना भौतिक पदार्थों के रूप में अपना विकास करती है। सृष्टि का अर्थ है सूक्ष्म का स्थूल रूप में परिणाम तथा जीवों को कर्मानुसार फल देने के लिए शरीरप्रदान। द्वैत वेदांत अद्वैत-मत-परक वैदिक वाक्यों का खींच तानकर अर्थ निकालता है - जैसे "एकमेवाद्वितीयम्' का अर्थ होगा - ब्रह्म के समान कोई दूसरा नहीं है। इसीलिए द्वैतवाद वेदों की अपेक्षा आगमों और पुराणों को अधिक महत्व देता है।


title: बाघा जतीन

text: बाघा जतीन (बांग्ला में বাঘা যতীন (उच्चारणः बाघा जोतिन) (०७ दिसम्बर १८७९ - १० सितम्बर १९१५) के बचपन का नाम जतीन्द्रनाथ मुखर्जी (जतीन्द्रनाथ मुखोपाध्याय) था। वे ब्रिटिश शासन के विरुद्ध कार्यकारी दार्शनिक क्रान्तिकारी थे। वे युगान्तर पार्टी के मुख्य नेता थे। युगान्तर पार्टी बंगाल में क्रान्तिकारियों का प्रमुख संगठन थी।


title: बाघा जतीन

text: जतीन्द्र नाथ मुखर्जी का जन्म जैसोर जिले में सन् १८७९ ईसवी में हुआ था। पाँच वर्ष की अल्पायु में ही उनके पिता का देहावसान हो गया। माँ ने बड़ी कठिनाई से उनका लालन-पालन किया। १८ वर्ष की आयु में उन्होंने मैट्रिक पास कर ली और परिवार के जीविकोपार्जन हेतु स्टेनोग्राफी सीखकर कलकत्ता विश्वविद्यालय से जुड़ गए। वह बचपन से हई बड़े बलिष्ठ थे। सत्यकथा है कि २७ वर्ष की आयु में एक बार जंगल से गुजरते हुए उनकी मुठभेड़ एक बाघ (रॉयल बेन्गाल टाइगर) से हो गयी। उन्होंने बाघ को अपने हंसिये से मार गिराया था। इस घटना के बाद यतीन्द्रनाथ "बाघा जतीन" नाम से विख्यात हो गए थे।


title: बाघा जतीन

text: उन्हीं दिनों अंग्रेजों ने बंग-भंग की योजना बनायी। बंगालियों ने इसका विरोध खुल कर किया। यतींद्र नाथ मुखर्जी का नया खून उबलने लगा। उन्होंने साम्राज्यशाही की नौकरी को लात मार कर आन्दोलन की राह पकड़ी। सन् १९१० में एक क्रांतिकारी संगठन में काम करते वक्त यतींद्र नाथ 'हावड़ा षडयंत्र केस' में गिरफ्तार कर लिए गए और उन्हें साल भर की जेल काटनी पड़ी।


title: बाघा जतीन

text: जेल से मुक्त होने पर वह 'अनुशीलन समिति' के सक्रिय सदस्य बन गए और 'युगान्तर' का कार्य संभालने लगे। उन्होंने अपने एक लेख में उन्हीं दिनों लिखा था-' पूंजीवाद समाप्त कर श्रेणीहीन समाज की स्थापना क्रांतिकारियों का लक्ष्य है। देसी-विदेशी शोषण से मुक्त कराना और आत्मनिर्णय द्वारा जीवनयापन का अवसर देना हमारी मांग है।' क्रांतिकारियों के पास आन्दोलन के लिए धन जुटाने का प्रमुख साधन डकैती था। दुलरिया नामक स्थान पर भीषण डकैती के दौरान अपने ही दल के एक सहयोगी की गोली से क्रांतिकारी अमृत सरकार घायल हो गए। विकट समस्या यह खड़ी हो गयी कि धन लेकर भागें या साथी के प्राणों की रक्षा करें! अमृत सरकार ने जतींद्र नाथ से कहा कि धन लेकर भागो। जतींद्र नाथ इसके लिए तैयार न हुए तो अमृत सरकार ने आदेश दिया- 'मेरा सिर काट कर ले जाओ ताकि अंग्रेज पहचान न सकें।' इन डकैतियों में 'गार्डन रीच' की डकैती बड़ी मशहूर मानी जाती है। इसके नेता यतींद्र नाथ मुखर्जी थे। विश्व युद्ध प्रारंभ हो चुका था। कलकत्ता में उन दिनों राडा कम्पनी बंदूक-कारतूस का व्यापार करती थी। इस कम्पनी की एक गाडी रास्ते से गायब कर दी गयी थी जिसमें क्रांतिकारियों को ५२ मौजर पिस्तौलें और ५० हजार गोलियाँ प्राप्त हुई थीं। ब्रिटिश सरकार हो ज्ञात हो चुका था कि 'बलिया घाट' तथा 'गार्डन रीच' की डकैतियों में यतींद्र नाथ का हाथ था।


title: बाघा जतीन

text: ९ सितंबर १९१५ को पुलिस ने जतींद्र नाथ का गुप्त अड्डा 'काली पोक्ष' (कप्तिपोद) ढूंढ़ निकाला। यतींद्र बाबू साथियों के साथ वह जगह छोड़ने ही वाले थे कि राज महन्ती नमक अफसर ने गाँव के लोगों की मदद से उन्हें पकड़ने की कोशश की। बढ़ती भीड़ को तितरबितर करने के लिए यतींद्र नाथ ने गोली चला दी। राज महन्ती वहीं ढेर हो गया। यह समाचार बालासोर के जिला मजिस्ट्रेट किल्वी तक पहुंचा दिया गया। किल्वी दल बल सहित वहाँ आ पहुंचा। यतीश नामक एक क्रांतिकारी बीमार था। जतींद्र उसे अकेला छोड़कर जाने को तैयार नहीं थे। चित्तप्रिय नामक क्रांतिकारी उनके साथ था। दोनों तरफ़ से गोलियाँ चली। चित्तप्रिय वहीं शहीद हो गया। वीरेन्द्र तथा मनोरंजन नामक अन्य क्रांतिकारी मोर्चा संभाले हुए थे। इसी बीच यतींद्र नाथ का शरीर गोलियों से छलनी हो चुका था। वह जमीन पर गिर कर 'पानी-पानी' चिल्ला रहे थे। मनोरंजन उन्हें उठा कर नदी की और ले जाने लगा। तभी अंग्रेज अफसर किल्वी ने गोलीबारी बंद करने का आदेश दे दिया। गिरफ्तारी देते वक्त जतींद्र नाथ ने किल्वी से कहा- 'गोली मैं और चित्तप्रिय ही चला रहे थे। बाकी के तीनों साथी बिल्कुल निर्दोष हैं। 'इसके अगले दिन भारत की आज़ादी के इस महान सिपाही ने अस्पताल में सदा के लिए आँखें मूँद लीं।।


title: खासी भाषा

text: खसी () या खासी पूर्वोत्तर भारत के मेघालय राज्य में खसी समुदाय द्वारा बोली जाने वाली एक भाषा है। यह ऑस्ट्रो-एशियाई भाषा-परिवार की सदस्य है। खासी (जिसे खसी, खसिया या क्यी भी कहते हैं) ऑस्ट्रो-एशियाई भाषाओं के मोन-ख्मेर परिवार की एक शाखा है। २००१ की भारतीय जनगणना के अनुसार खासी भाषा को बोलने वाले ११,२८,५७५ लोग मेघालय में रहते हैं। खासी भाषा के बहुत से शब्द इण्डो-आर्य भाषाएं जैसे नेपाली, बांग्ला एवं असमिया से लिये गए हैं। इसके अलावा खासी भाषा की अपनी कोई लिपि नहीं है और यह भारत में अभी तक चल रही मोन-ख्मेर भाषाओ में से एक है।


title: राष्ट्रीय कुष्ठ रोग उन्मूलन कार्यक्रम

text: राष्‍ट्रीय कुष्‍ठ रोग उन्‍मूलन कार्यक्रम सन 1955 में सरकार द्वारा शुरू की गयी एक योजना है।इस कार्यक्रम को विश्व बैंक की सहायता से 1993-94 से बढ़ाकर 2003-04 तक कर दिया गया और इसका उद्देश्य सार्वजनिक स्वास्थ्य से 2005 तक कुष्ठ उन्मूलन था और इस 1,10,000 की संख्या को कम करना था। एनएलईपी


title: राष्ट्रीय कुष्ठ रोग उन्मूलन कार्यक्रम

text: को राज्य /ज़िला स्तर पर विकेंद्रीकृत किया गया और कुष्ठ रोग सेवाओं को 2001-2002 के बाद सामान्य देखभाल प्रणाली के साथ एकीकृत किया गया। इससे कुष्ठ (पीएएल) से प्रभावित व्यक्तियों के कलंक और भेदभाव को कम करने में मदद मिली। मल्टी ड्रग थेरेपी (एमडीटी) सभी उपकेंद्रों ,प्राथमिक स्वास्थ्य केंद्रों ,सरकारी अस्पतालों और औषधालयों में सभी कार्य दिवसों पर निःशुल्क प्रदान की जा रही है।


title: राष्ट्रीय कुष्ठ रोग उन्मूलन कार्यक्रम

text: राष्ट्रीय ग्रामीण स्वास्थ्य मिशन की शुरूआत के बाद कुष्ठ कार्यक्रम भी मिशन का अनिवार्य हिस्सा रहा है। एनआरएचएम के


title: राष्ट्रीय कुष्ठ रोग उन्मूलन कार्यक्रम

text: तहत उपलब्ध संस्थागत तंत्र जैसे रोगी कल्याण समिति , ग्राम स्वास्थ्य समिति एवं स्वच्छता समिति और पंचायती राज संस्थाओं का उपयोग कुष्ठ रोगियों को सेवाएं प्रदान करने के लिए किया जा रहा है। संदिग्ध कुष्ठ मामलों में निकटतम स्वास्थ्य सुविधा की सिफारिश और अनुवर्ती इलाज पूरा करने में आशा भी शामिल है। उन्हें इन सेवाओं के लिए प्रोत्साहन भुगतान किया जाता है।


title: राष्ट्रीय कुष्ठ रोग उन्मूलन कार्यक्रम

text: भारत ने राष्ट्रीय स्वास्थ्य नीति 2002 में सार्वजनिक स्वास्थ्य समस्या के रूप में राष्ट्रीय स्तर पर दिसंबर 2005 तक कुष्ठ उन्मूलन (1,10,000 जनसंख्या पर) का लक्ष्य हासिल करना निर्धारित किया। मार्च 2009 तक देश में कुष्ठ [[रोग[] की व्यापकता दर (पीआर) 10,000 की आबादी पर 9.72 प्रतिशत रह गया। आईईसी गतिविधियों को तेज किया गया है और विशेष आईईसी [[जनवरी]] 2008 के बाद से [[कुष्ठ]] मुक्त [[भारत]] की विषय वस्तु के साथ शुरू किया गया। यह [[कुष्ठ]] बोझ को कम करने, मामलों की जल्दी पहचान और [[कुष्ठ]] सेवाओं के गुणवत्ता परक उपचार और [[कुष्ठ]] के कलंक और भेदभाव को दूर करने पर केंद्रीत है।


title: गुरू गोविन्द सिंह स्पोर्टस कालेज, लखनऊ

text: गुरू गोविन्द सिंह स्पोर्टस कालेज, लखनऊ की स्थापना उत्तर प्रदेश शासन द्वारा लखनऊ1975 में प्रदेश के पहले स्पोर्ट्स कॉलेज के रूप में की गयी थी। आवासीय संस्था होने के कारण इसका समस्त भार शासन द्वारा वहन किया जाता है। इस कालेज में फुटबाल, हाकी, कुश्ती, एथलेटिक्स, बैडमिन्टन, तैराकी, एवं कबड्डी खेलों में प्रशिक्षण के साथ-साथ प्रदेश के शिक्षा विभाग द्वारा एवं उत्तर प्रदेश माध्यमिक शिक्षा बोर्ड द्वारा निर्धारित पाठ्यक्रम में कक्षा 6 से 12 तक शिक्षण की व्यवस्था की गयी है। स्पोर्टस कालेज में कुल 345 प्रशिक्षार्थियों की संख्या निर्धारित है।


title: पाक कला पुस्तक

text: पाक कला पुस्तक रसोईघर से संबंधित एक पुस्तक है जिसमें आम तौर पर खाना पकाने की विधियों का संग्रह होता है। इस पुस्तक के आधुनिक संस्करणों में रंगीन चित्र तथा श्रेष्ठ सामग्री या इसके स्थान पर किसी अन्य सामग्री को खरीदने से संबंधित राय भी शामिल हो सकती है। अधिकांश पुस्तकों में घर पर खाने बनाने से संबंधित तकनीकों, खाना पकाने की विधियों एवं मशहूर बावर्चियों (शेफ) की टिप्पणियों, संस्थागत रसोईघर नियमावली और अपेक्षाकृत बड़े समुदाय में पाई जाने वाली सांस्कृतिक समीक्षाओं का उल्लेख होता है।


title: पाक कला पुस्तक

text: ऐसा लगता है कि शुरुआती पाक कला पुस्तकें मुख्यतः व्यंजनों की सूची रही होंगी, जिन्हें अब हॉट कुज़ीन (haute cuisine) कहा जाता है, तथा अक्सर ये पुस्तके मुख्य रूप से लेखक के पसंदीदा व्यंजनों की सूची प्रदान करने के लिए या फिर दावतों और उच्च-वर्गीय निजी घरों में पेशेवर बावर्चियों को प्रशिक्षित करने के लिए लिखी जाती थीं। इसलिए इनमें से अधिकांश पाक कला पुस्तकें केवल सीमित महत्व की सामजिक या पाक कला जानकारी प्रदान करती हैं, चूंकि ये प्राचीन काल की खान-पान कला के महत्वपूर्ण हिस्सों, जैसे कि किसानों के भोजन, रोटी तथा एक पकवान के रूप में अत्यंत सादी सब्जी को तैयार करने की विधियों को अनदेखा करती हैं।


title: पाक कला पुस्तक

text: यूरोप में सुरक्षित बचा रहने वाला शुरुआती व्यंजन संग्रह "डे रे कोक्विनेरिया (De re coquinaria)" है, जो लैटिन भाषा में लिखा गया है। इसके शुरुआती संस्करण को सबसे पहले पहली सदी में संकलित किया गया था और इसका श्रेय अक्सर एक रोमन पेटू (खाने के शौक़ीन) मार्कस गेवियस एपिशियस को दिया जाता है, हालांकि आधुनिक शोध में इस तथ्य को संदेहास्पद माना गया है। व्यंजनों की एक किताब को नामित करने के लिए "एपिशियस" आया। ऐसा लगता है कि यह लेख चौथी सदी के अंत या पांचवीं सदी की शुरुआत में संकलित हुआ है; पहला मुद्रित संस्करण 1483 का है। इसमें प्राचीन यूनानी एवं रोमन व्यंजनों के मिश्रण को दर्ज किया गया है, किन्तु इन्हें तैयार करने व पकाने के बारे में बहुत कम विवरण दिया गया है। विनिडेरियस द्वारा "पॉकेट एपिशियस" (pocket Apicius), "एन इलस्ट्रियस मैन" (an illustrious man) जिसके एक संक्षिप्त प्रतीक का शीर्षक "एपिसी एक्सर्प्टा ए विनीडेरियो (Apici Excerpta a Vinidario)" है, को कैरोलिंगीयन युग में बनाया गया था। इसकी तिथि के काफी अंत में होने के बावजूद यह यह पुरातन भोजन के अंतिम रूप को प्रदर्शित करता है।


title: पाक कला पुस्तक

text: कुबलाई खान के मुख्य बावर्ची होऊ ने "द इम्पोर्टेंट थिंग्स टू नो अबाउट ईटिंग एंड ड्रिंकिंग" (खाने व पीने से संबंधित महत्वपूर्ण जानकारियां) नामक व्यंजनों का संग्रह 13वीं सदी में लिखा था; इसमें मुख्य रूप से सूप बनाने के साथ घरेलू मशवरे शामिल हैं।


title: पाक कला पुस्तक

text: एक लंबे अंतराल के बाद, यूरोप में तेरहवीं शताब्दी के अंत में अंतिम धरोहर के प्रकट होने के बाद पहली पाक कला पुस्तकें संकलित हुईं. बताया जाता है कि बचने वाली लगभग सभी सौ पुस्तकें, जिनमें से अधिकांश जीर्ण शीर्ण अवस्था में हैं, मुद्रण काल से पहले की हैं। सही मायने में शुरुआती मध्ययुगीन व्यंजनों को 1300 के आसपास की एक डेनिश पांडुलिपि में पाया है, जो वास्तव में उन पुराने लेखों की प्रतिलिपियां हैं जो 13वीं सदी की शुरुआत या इससे से भी पहले के समय के लिखे हुए हैं। सबसे अधिक मात्रा में निम्न और उच्च जर्मन पांडुलिपियां उपलब्ध हैं। इनमें 1350 के आस पास वर्जबर्ग में लिखी गई "द बुक वोन ग्यूटर स्पाइस (Daz buch von guter spise)" ("द बुक ऑफ़ गुड फ़ूड") तथा 1485 की पहली मुद्रित पाक कला पुस्तक "कुचेनमेयेसटेरे (Kuchenmeysterey)" ("किचन मास्टरी") शामिल हैं। दो फ्रांसीसी संग्रह शायद सबसे अधिक प्रसिद्ध हैं: "ले वियान्डियर (Le Viandier)" ("द प्रोविज़नर") जिसे चौथी सदी के अंत में दो फ्रांसीसी राजाओं के मुख्य बावर्ची गुईल्लौमे टिरेल द्वारा संकलित किया गया था; तथा "ले मेनेजियर डी पेरिस (Le Menagier de Paris)" ("द हाउसहोल्डर ऑफ़ पेरिस") नामक एक घरेलू पुस्तक, जो 1390 में पेरिस में रहने वाले एक मध्य वर्गीय अनाम व्यक्ति ने लिखी थी। दक्षिणी यूरोप से 14 वीं सदी की कातालान पांडुलिपि "लिबरे डे सेंट सोवी (Libre de Sent Soví)" ("द बुक ऑफ़ सेंट सोफिया") और कई इतालवी संग्रह शामिल हैं, जिनमें वेनिस की 14वीं सदी के मध्य की "लिब्रो पर कुओको (Libro per Cuoco)" प्रमुख है, जिसमें दिए गए 135 व्यंजनों को वर्णक्रमानुसार व्यवस्थित किया गया है। 1475 में सबसे पहले प्रकाशित होने वाली पहली मुद्रित पुस्तक "डी होनेस्टा वोलुप्टेट (De honesta voluptate)" ("ऑन ऑनरेबल प्लेज़र" (On honourable pleasure)) है, जो पुनर्जागरण आदर्शों पर आधारित पहली पाक कला पुस्तक है, तथा यद्यपि यह पाक कला पुस्तक के रूप में नैतिक लेखों की श्रृंखला ज्यादा है, तथापि इसे "एक संकलन जिसने मध्ययुगीन इतालवी खाने पर आधारित पुस्तक बंद करवा दी" के रूप में वर्णित किया जाता है। इंग्लैंड में जन्म लेने वाले व्यंजनों में रैवियोली के लिए सर्वप्रथम दर्ज होने वाला पहला व्यंजन तथा इंग्लैंड के रिचर्ड द्वितीय के बावर्चियों द्वारा 14वीं सदी के अंत में लिखी गई पांडुलिपि "फॉर्म ऑफ़ क्यूरी (Forme of Cury)" शामिल है।


title: पाक कला पुस्तक

text: बुनियादी रसोई को संदर्भित करने वाली पाक कला पुस्तकों (कभी-कभी "किचन-बाइबल" के नाम से जानी जाती हैं) का अभ्युदय आधुनिक युग की शुरुआत में हुआ। इनमें न केवल पकाने की विधि प्रदान की गई थी अपितु रसोई की तकनीकों तथा घर के प्रबंधन, दोनों के लिए समग्र दिशानिर्देश भी दिए गए थे। इस प्रकार की पुस्तकें मुख्य रूप से गृहिणियों तथा पेशेवर बावर्चियों के बजाए खास मौकों पर घरेलू नौकरों के लिए लिखी गई थीं और उस समय "द जॉय ऑफ़ कुकिंग (The Joy of Cooking)" (अमेरिका), "ला बॉन कुज़ीन डे मादाम ई. सेंट-एन्ज (La bonne cuisine de Madame E. Saint-Ange)" (फ़्रांस), "द आर्ट ऑफ़ कुकरी (The Art of Cookery)" (ब्रिटेन, अमेरिका), "ई कुचिआइओ डी'आर्जेंटो (Il cucchiaio d'argento)" (इटली) व "ए गिफ्ट टू यंग हाउसवाइव्स (A Gift to Young Housewives)" (रूस) जैसी पुस्तकों ने राष्ट्रीय व्यंजनों के लिए संदर्भ की भूमिका निभाई. अनुदेशात्मक पाक कला पुस्तकें इसी श्रेणी से संबंधित हैं, जिनमें व्यंजनों को पकाने की विधि को सिखाने के लिए बुनियादी अवधारणाओं और तकनीकों का गहराई से व चरणबद्ध ढंग से वर्णन होता है। राष्ट्रीय साहित्य के रूप में, पारिवारिक पाक कला पुस्तकों में से लोग स्थानीय पाक विधियों को संग्रहित कर सकते हैं।